Ne očekuje se poskupljenje goriva u Srbiji\nTanjug 17. septembra 2019. 16:07\nBEOGRAD – Posle napada na naftna postrojenja u Saudijskoj Arabiji, najvećem svetskom izvozniku nafte što je izazvalo turbulencije na globalnom tržistu ne treba očekivati veće probleme niti poskupljenje goriva u Srbiji, kažu za Tanjug stručnjaci i nadležni.\nGeneralni sekretar Udruženja naftnih kompanija Tomislav Mićović ističe da se zbog toga u narednom periodu ne očekuje poskupljenje goriva u Srbiji, ali da treba imati u vidu da je ipak i domaće tržište osetljivo na globalna kretanja.\nOn je za Tanjug kazao da trenutno nisu veliki globalni poremećaji i da se oni ne mogu odraziti tako brzo na domaće tržište.\nPodseća da je u aprilu i maju cena barela išla i preko 70 dolara te da se ne može reći da je situacija zabrinjavajuća ako je cena barela sa 60 dolara skocila na 68.\nIako je skok veliki, situacija još uvek nije zabrinjavajuća, samo je pitanje da li će se takav trend nastaviti, ističe.\nMićović kaže da je cena goriva u Srbiji u tom periodu bila skuplja u odnosu na danas za pet dinara te da se ni skorije, ni dramatično poskupljenje ne moze očekivati.\nDnevno, objašnjava, nedostaje 5,7 miliona barela sirove nafte, što je ujedno 5,7 odsto ukupne svetske potrošnje i predstavlja ozbiljan nedostatak.\nKod ovakvih poremaćenja nema bolje odbrane od obezbeđivanja zaliha, ističe sagovornik Tanjuga.\nOn navodi da 83 odsto goriva u Srbiji potiče od sirove nafte koja je uvezena ili od uvezenih derivata.\nJelica Putniković, urednica Balkan magazina, ističe da gorivo u Srbiji neće poskupeti zbog ovakve situacije na globalnom planu.\nKako kaže, to što je juče ujutru skočila cena nafte za oko 20 odsto i potom i pala predstavlja više jedan „psihološki bum“.\n„To je jedan psihološki bum sa cenama sirove nafte, jer se napad na saudijska postrojenja desio preko vikenda i berze su odreagovale tako kako jesu, a veliki udeo ima i pokušaj onih koji spekulišu sa prodajom i kupovinom nafte da što više zarade“, rekla je Putnikovć za Tanjug.\nKako kaže, da bi se to odrazilo na cene derivata na pumpama Srbije trebalo bi da protekne neko veme.\nNafta se ne kupuje danas za sutra i naftne kompanije imaju svoja nalažista i rezerve i neće brzopleto dizati cene, ističe.\n„Kako će se prodavati u narednom periodu zavisi kako će se razvijati situacija i ako ne bude novih napada na saudijska postrojenja mislim da ne bi trebalo da bude ni nekih većih problema sa poskupljenjem, kaže Putniković.\nI ministar energetike Aleksandar Antić uveren je da cena derivata na benzinskim stanicama u Srbiji neće poskupeti u prvim danima nakon terorističkih napada u Saudijskoj Arabiji.\nOn je ranije danas rekao da su poslednji događaji u Saudijskoj Arabiji svakako u prvi mah izazvali „značajan rast cena sirove nafte na svetskom tržištu“, te da će se tek videti kako će se dalje odraziti na cenu i snabdevanje.\n„Videli ste da je cena sirove nafte porasla za dvadesetak procenata, ali je posle došlo do laganog pada cene. Tako da je danas cena sirove nafte nekih desetak odsto veća nego pre ovog terorističkog napada“, rekao je Antić. On je naglasio da očekuje od proizvođača, trgovaca, uvoznika da apsolutno profesionalno prilaze ovoj situaciji i „da ovaj pik tretiraju kao bilo koji drugi pik i da sa te strane nemamo neku dodatnu nervozu koja bi kreirala rast cena derivata“.\nTi napadi su prepolovili naftne proizvodne kapacitete tog kraljevstva i podstakli skok cena „crnog zlata“ koji nije zabeležen decenijama, podseća agencija Rojters.\nCena severnomorske nafte „brent“ pala je jutros za 15 centi ili 0,2 odsto na 68,87 dolara za barel, dok je američka „laka“ nafta pojeftinila za 54 centa ili 0,9 odsto na 62,36 dolara za barel.\nNešto ranije, cene obe vrste nafte pale su za oko 2,0 odsto.\nCene nafte skočile su juče za gotovo 20 odsto kao odgovor na napade u Saudijskoj Arabiji, što je bio najveći skok u skoro 30 godina.


Otmica Bošnjaka u Štrpcima – “Jedni govore: ‘Pustite ljude’, a drugi: ‘Vodite balije’”\nNaslovnica NAJNOVIJE Nacija Otmica Bošnjaka u Štrpcima – “Jedni govore: ‘Pustite ljude’, a drugi:...\nHolandija, Rudo – Svjedok Tužilaštva je rekao da je razgovarao sa Milanom Lukićem, u nadi da će pronaći sestrića otetog iz voza u Štrpcima (Rudo) u februaru 1993. godine.\nĐorđe Vujović je ispričao da je od prijatelja saznao za otmicu putnika iz voza na stanici Štrpci 27. februara 1993., među kojima je bio i njegov maloljetni sestrić – Senad Đečević. On je kazao da se odmah po primanju ove informacije uputio u Višegrad, gdje je ugovorio susret sa Milanom Lukićem, za kojeg je čuo da ima veze s otmicom.\n“Razgovarao sam sa Milanom Lukićem, štab im je bio u nekadašnjem kafiću pokraj mosta. (…) On je negirao da ima neke veze s tim, rekavši da je to bio ‘Garavi sokak’”, naveo je Vujović.\nOn je kazao da se tokom boravka u tom štabu spominjao i neki Oliver, koji je kružio kamionom.\nNa pitanje Odbrane Olivera Krsmanovića, svjedok je odgovorio da u ranijim izjavama nije spominjao “nekog Olivera” jer ga niko nije ni pitao.\nVujović je rekao da tada, a ni kasnije, nije ništa saznao o sestriću za kojim još uvijek traga.\nMilan Lukić je u Haškom tribunalu osuđen na doživotnu kaznu zatvora zbog zločina počinjenih na području Višegrada.\nZa otmicu 20 civila iz voza u Štrpcima 27. februara 1993. godine, koji su ubijeni na području Višegrada, Tužilaštvo BiH tereti Luku Dragičevića, Bobana Inđića, Obrada i Novaka Polugu, Dragana Šekarića, Olivera Krsmanovića, Petka Inđića, Radojicu Ristića, Vuka Ratkovića i Miću Jovičića.\nPrema optužnici, Dragičević je bio komandant Druge podrinjske lake pješadijske brigade Vojske Republike Srpske (VRS), a Boban Inđić komandir Interventne čete ove brigade, dok su ostali optuženi bili pripadnici Interventne čete ili Prve čete Prvog bataljona Druge podrinjske lake pješadijske brigade.\nSvjedok Sahret Babačić je također naveo da nikada nije pronašao brata Ismeta, za kojeg mu je komšija rekao da je također izveden sa voza. Ifeta Topuzović je kazala da je i njen suprug Džafer izveden iz voza u ferbuaru 1993. godine, te da ni on nije nikada pronađen.\nAlmir Zeković je na ovom ročištu rekao da traga za ocem Fevzijom, koji je izveden sa voza u Štrpcima dok se vraćao sa poslovnog sastanka iz Beograda. On je kazao da policija, te nekadašnje vlasti u Beogradu nisu dali nikakve informacije o sudbini njegovog oca i drugih putnika.\nIzudin Hanić, peti svjedok na ovom ročištu, naveo je da nikada nije pronašao brata Muhedina.\nIskaz je dala i Hadija Mujević, koja je bila u vozu 27. februara 1993. Ona je rekla da su vojnici ušli na stanici Štrpci, te legitimisali putnike – muškarce.\n“Vidjela sam ljude koje odvode i penju na zadnji kamion. Vidjela sam čovjeka u poštanskom, moguće željezničkom odjelu, koji posrće i vojnike koji ga udaraju kundacima i vode na kamion”, ispričala je svjedokinja.\nOd drugih putnika je saznala da se iz voza izvode putnici bošnjačke nacionalnosti.\n“Jedni govore: ‘Pustite ljude’, a drugi: ‘Vodite balije’”, dodala je Mujević.


Slobodan Vasković - Sa druge strane...: NEZAVISNI OPERATER SISTEMA: Potrošili 2,3 miliona maraka za poslovni prostor na Palama\nNEZAVISNI OPERATER SISTEMA: Potrošili 2,3 miliona maraka za poslovni prostor na Palama\nNOS BiH - Nezavisni operater sistema u Bosni i Hercegovini osnovan je u ljeto 2004. godine. Kompanija je u potpunosti regulisana od Državne regulatorne komisije za električnu energiju (DERK), po zakonu ima neprofitabilan status, finansira se putem tarife (dijela cijene električne energije), koju odobrava DERK. Vlasnici NOS-a su entiteti.\nEU putem usvajanja Trećeg energetskog paketa traži da se NOS utopi u Elektroprenos BiH, odnosno da bude jedan sektor ove državne kompanije.\nMinistarstvo spoljne trgovine i ekonomskih odnosa BiH je formiralo Interresornu radnu grupu, u kojoj su bili i predstavnici entitetskih vlada i Evropske komisije, a sačinjen je tekst zakona koji su podržali svi članovi radne grupe. Zakon je potom, prije više od pola godine, upućen entitetskim vladama da o njemu daju svoje mišljenje.\nVlada RS do danas nije dostavila nikakav odgovor Ministarstvu trgovine i ekonomskih odnosa, što jasno govori da svjesno opstruiše donošenje takvog zakona. Utapanju NOS-a u Elektroprenos BiH protivi se i direktor te kompanije Josip Dolić, koji sa SNSD-om sklapa dogovor, koji realizuje preko Staše Košarca, poslanika te stranke u Predstavničkom domu parlamenta BiH.\nVlada RS opstruiše donošenje zakona, a zauzvrat Dolić, bez odobrenja DERK-a, donosi odluku da NOS kupi zgradu na Palama od firme “Infinle konsalting“, koja prodaje bivšu zgradu „Jahorina osiguranja“. Izvor Žurnala, dobro upućen u cijeli slučaj, tvrdi da je vlasnik firme, od koje je NOS kupuje poslovni prostor za 2,3 miliona maraka, kum Staše Košarca.\nUpravni odbor NOS-a BiH je 5. juna ove godine donio odluku o kreditnom zaduženju u iznosu od 2.300.000 KM za kupovinu poslovnog prostora za potrebe izgradnje Rezervnog centra upravljanja.\nMnogo je neregularnosti u vezi sa ovom odlukom.\nPrvo, NOS odluke o zaduženju može donositi samo na osnovu prethodnog odobrenja DERK-a, koje oni nisu dobili.\nDa bi dobili odobrenje DERK-a, iz NOS-a je trebalo da dostave elaborat, kojim su tehnički i finasijski definisani potreba i opravdanost uspostavljanja Rezervnog centra upravljanja. Taj dokument se donosi uz prethodnu širu stručnu raspravu, koje nije bilo, kao ni elaborata, pa dokument u toj formi DERK nikada nije odobrio.\nTakođer, UO NOS-a odluku o kupovini poslovnog prostora na Palama donio je iako je prethodno, 16. maja, DERK upozorio čelne ljude NOS-a da ne uvažavaju činjenicu da su oni ti koji regulišu rad NOS-a i da su o kupovini poslovnog prostora saznali putem internet stranice NOS-a. Tada su vrlo jasno i vrlo precizno upozorili kompaniju da u svom radu moraju da poštuju važeće zakone i definisane obaveze.\nPosebno je naglašena obaveza NOS-u da svoje aktivnosti vode u skladu sa odobrenim finasijskim sredstvima i iznosima utvrđenim odlukom DERK-a o tarifi za rad NOS-a.\nSada se postavlja pitanje kako će se vraćati kredit, ako se realizuje, jer je budžet te kompanije baziran na tarifi koju odobrava DERK? Finansijska sredstva kroz tarifu se prihvataju na osnovu realnih i odobrenih troškova koje prihvati DERK. S obzirom na to da DERK nije odobrio ovo zaduženje, logično je da ono neće biti prihvaćeno kao “realan i odobren” trošak NOS-a niti će ući u finasijski iznos u bužet NOS-a kroz odobrenu tarifu.\nOsim što DERK treba dati odobrenje NOS-u za zaduženje, za to je potrebna i saglasnost vlasnika NOS-a, odnosno entiteta, koji svoja vlasnička prava ostvaruju putem Upravnog odbora. Prema nezvaničnim informacijama, Vlada Federacije BiH nije ni bila upoznata sa odlukom UO NOS-a o zaduženju za kupovinu zgrade na Palama. Vlada Republike Srpske je 15. decembra 2016. donijela zaključak kojim smatra da Rezervni centar upravljanja NOS-a treba da bude na teritoriji Istočnog Sarajeva i zadužila članove Upravnog odbora NOS-a iz RS da tako i glasaju.\nCENTAR PORED PROMENADE\nDa je cijeli slučaj lov u mutnom potvrdjuje i veoma čudan uslov naveden u Javnom pozivu NOS-a za prikupljanje ponuda za kupovinu prostora.\n“Objekat/prostor treba da se nalazi u centru naselja Pale, ne dalje od 300 metara od centralnog gradskog šetališta (Promenade)”, navedeno je u Javnom pozivu, kao da se radi o kupovini prostora za kafić ili slastičarnu. Upravo takav uslov ispunila je firma “Infinle konsalting“, koja prodaje prostor „Jahorina osiguranja“ na Palama, površine oko hiljadu metara kvadratnih. Zanimljivo je da je firma “Infinle konsalting” zgradu “Jahorina osiguranja” kupila samo par dana prije nego što je NOS raspisao tender o kupovini prostora.\nPola te zgrade su preprodali NOS-u po cijeni po kojoj su kupili cijelu građevinu.\nNisu sporni samo zakonski propusti u vezi sa odlukom UO NOS-a o kreditnom zaduženju i kupovini poslovnog prostora, već je upitna i sama potreba izgradnje i uspostavljanja Rezervnog centra upravljanja.\nPrema tvrdnjama stručnjaka, veliko je pitanje da li su BiH potrebni Rezervni centri klasičnog tipa i ovog obima, posebno kada se ima u vidu razvoj informacijskih i telekomunikacijskih tehnologija. Zemlje u okruženju (Srbija i Hrvatska) nemaju ovakve centre. Ako je, pak, Rezervni centar za upravljanje ipak potreban, postojao je način da se to pitanje riješi na mnogo jeftiniji način.\nOvako, ako čelni ljudi NOS-a nastave da rade po svome, ova sumnjiva investicija će građane BiH kroz cijenu električne energije koštati 4-5 milona KM, jer osim para za prostor treba obezbijediti i dodatni novac za nabavku i ugradnju opreme.\nDa je NOS postao dio Elektroprenosa BiH i da zakon o tome nije opstruisan, uopšte ne bi morali dizati kredit za nove zgrade, jer Elektroprenos ima godišnju dobit od 40-50 miliona KM i dovoljno novca da investira u novi poslovni prostor. Uz to, Elektroprenos BiH ima svoje zgrade koje bi NOS mogao koristiti, pa kredit ne bi bio ni potreban.\nPrema nezvaničnim informacijama, ovim slučajem počeli su da se bave i SIPA i Tužilaštvo BiH.\nNema sumnje, nekima je trebalo da sve ide baš ovim tokom. Baš kao što nije nimalo slučajno da je Vlada RS dala saglasnost da se u Mostaru formira nova institucija, čije je poslovanje u vezi sa NOS-om.\nMoglo bi se raći da se radi o određenoj vrsti trgovine – Vlade RS i čelnika NOS-a. Članovi UO iz Republike Srpske podržavaju da se sjedište Rezervnog centra za upravljanje iz Mostara izmjesti u Istično Sarajevo, ali se to kompenzira saglasnošću Vlade RS da u Mostaru bude sjedište Berze električne energije.\nVlada RS se pokazala kao loš trgovac. Berza će biti samostalni subjekat sa značajnim brojem zaposlenih, dok Rezervni centar za upravljanje na Palama neće imati novozaposlenih, jer su Rezervni centri uglavnom bez posade i aktivnosti se kordinišu iz centra u Sarajevu.\nJoš je zanimljivije kako je Vlada RS samovoljno prihvatila osnivanje Berze električne energije, jer se deklarativno protivi osnivanju novih institucija na državnom nivou.


JEDAN DEMONSTRANT UBO DRUGOG NOŽEM U NOGU | SRNA\nBEOGRAD, 10. JULA /SRNA/ - Ministar unutrašnjih poslova Srbije Nebojša Stefanović rekao je da je večeras u sukobu dvije frakcije među demonstrantima u Beogradu jedan povrijeđen nožem, kao i da je bačena pirotehnika prema ulazu u Skupštinu Srbije i policiji, te apelovao da se to ne čini i ne pribjegava nasilju.\n"Još jednom bih zamolio ljude koji dolaze na proteste, bez obzira što krše epidemiološke mere, da se ne dešava ovakva vrsta nasilja da se međusobno obračunavaju", rekao je večeras Stefanović za TV "Pink".\nMinistar unutrašnjih poslova Srbije zamolio je one koji protestuju da ne bacaju pirotehniku prema policajcima, jer mogu nekog da povrijede ili policajca ili nekoga na skupu, te da se uzdrže od nasilja i divljaštva, jer mogu da nanesu ogromnu štetu ugledu Srbije i nekoga povrijede.\nStefanović je rekao da nije blokiran auto-put Novi Sad – Beograd, jer je kordon policije bez upotrebe sile demonstrante zaustavio na 500 do 600 metara od auto-puta, tako da su oni odlučili da se vrate u pravcu Novog Sada.\n"Auto-put nije blokiran, tu nije bilo nikakvog nasilja i sile. Blokada auto-puta nije dobra za druge ljude, jer se ugrožavaju prava drugih ljudi da se kreću. To se završilo mirno. Važno da nema tenzija i sukoba. Još jednom apelujem da ljudi ne čine nasilje", rekao je Stefanović.\nU Srbiji i večeras u Beogradu, Novom Sadu, Nišu i drugim gradovima demonstranti izražavaju nezadovoljstvo aktuelnom vlašću i mjerama u borbi protiv epidemije virusa korona.


Tramp će u potpunosti prihvatiti rezultate izbora - ako pobedi!\nTramp će u potpunosti prihvatiti rezultate izbora – ako pobedi!\nM. K. 6. novembra 2016. 17:54\nRepublikanski potpredsednički kandidat Majk Pens izjavio je danas da će tim Donalda Trampa prihvatiti „jasan ishod“ predsedničkih izbora u SAD, ali je dodao da, u slučaju spornih rezultata, svaka strana zadržava pravne opcije.\n„U kampanji je jasno dato na znanje da će jasan ishod, očigledno, obe strane prihvatiti. Ali mislim i da su obe kampanje bile veoma jasne da u slučaju spornih rezultata, zadržavaju sva pravna sredstva“, rekao je Pens u intervjuu za „Foks njuz“.\nRepublikanski kandidat za predsednika SAD Donald Tramp je ranije u nekoliko navrata iznosio sumnje u pošten ishod izbora, tvrdeći da predsednička trka počinje da liči na „nameštene izbore“.\nOn je u poslednjoj televizijskoj debati sa kandidatkinjom demokrata Hilari Klinton odbio da odgovori na pitanje da li će prihvatiti rezultate izbora u slučaju da bude poražen.\nTramp je odgovarajući na pitanje moderatora Krisa Volosa da li će priznati rezultate izbora kazao: „Reći ću vam to kada dođe vreme“.\nOn je 20. oktobra, nakon TV debate, na predizbornom skupu u Delaveru, rekao da je spreman da obeća da će prihvatiti izborne rezultate – ako pobedi.\n„Želeo bih da obećam i da se obavežem svim svojim glasačima i pristalicama i svim građanima SAD da ću u potpunosti prihvatiti rezultate ovih istorijskih predsedničkih izbora – ukoliko pobedim“, rekao je Tramp.\nOn je potom, ipak, napomenuo da će prihvatiti „čist izborni rezultat“, ali da zadržava pravo da ga ospori u slučaju da se ishod izbora može dovesti u pitanje.\nDonald Tramppredsednički izboirezultati izbora


Ministarka za rad, zapošljavanje, boračka i socijalna pitanja Darija Kisić Tepavčević ispred spomenika na Starom sajmištu, 22. april\nU okviru obeležavanja Dana sećanja na žrtve holokausta, genocida i druge žrtve fašizma u Drugom svetskom ratu, državni zvaničnici Srbije položili su 22. aprila vence na spomenik žrtvama genocida u kompleksu nekadašnjeg nacističkog logora Staro sajmište u Beogradu.\nVence su položili izaslanik predsednika Srbije Suzana Paunović i ministarka za rad, zapošljavanje, boračka i socijalna pitanja Darija Kisić Tepavčević, kao i preživeli logoraši, članovi porodica stradalih, predstavnici Saveza Jevrejskih opština Srbije, Saveta Romske nacionalne manjine, udruženja i predstavnici diplomatskog kora.\nDan sećanja na žrtve genocida obeležava se u spomen na 22. april 1945. godine, kada je došlo do proboja grupe zatočenika ustaškog logora u Jasenovcu-Donjoj Gradini u tadašnjoj Nezavisnoj državi Hrvatskoj (NDH).\nNajzloglasniji logor na teritoriji tadašnje okupirane Srbije bio je logor na Starom Sajmištu u Beogradu, čiji su zatočenici, bili Jevreji, Srbi i Romi ubijani od 1941. do 1944. godine.\nSkupština Srbije usvojila je krajem prošle godine Zakon o Memorijalnom centru "Staro sajmište" radi, kako je navedeno u predlogu, ispunjavanja dužnosti i trajnog pamćenja i spomena žrtvama holokausta, genocida, okupatorskog terora i zločina.\nNa mestu nekadašnjeg logorskog kompleksa Staro sajmište je nakon 1945. godine niklo stambeno naselje, a godinama neometano radi i nekoliko restorana, teretana kao i sportska dvorana.\nLogor Staro Sajmište: Mesto biznisa ili sećanja


Zdravković: Struktura nezaposlenih je investicioni potencijal Niša\nPočetak/Ekonomija/Zdravković: Struktura nezaposlenih je investicioni potencijal Niša\nNiš je odlična investiciona destinacija, rekao je na beogradskom panelu o investicionim potencijalima lokalnih samouprava, član Gradskog veća, Mihajlo Zdravković. U okviru ovog foruma koji okuplja 600 učesnika iz 20 zemalja, Zdravković je poručio i da se na nezaposlenost Nišlija ne mora gledati kao na manu, jer je struktura nezaposlenih upravo prednost i investicioni potencijal Niša.\nNa ovom dvodnevnom forumu u Beogradu razmatraju se mogućnosti unapređenja privrednog ambijenta i preduzetništva i predstavljaju uspešni primeri domaćih i stranih investicija u Srbiji.\nPrvog dana „Beogradskih investicionih dana“ ocenjeno je da su dobra geografska pozicija i prirodni potencijali glavni razlozi zbog kojih Niš, ali i Novi Sad, Novi Pazar i Obrenovac mogu biti interesantni investitorima.\nInvesticioni forum „Beogradski investicioni dani“ predstavlja jedinstvenu poslovnu platformu za privrednu saradnju, koja je okupila predstavnike diplomatskog kora, ministarstava, investitora, međunarodnih finansijskih institucija, banaka, stranih i domaćih kompanija, fondova, privrednih komora, gradova, regija i klastera jugoistočne, centralne i zapadne Evrope, Rusije, zemalja Kaspijskog basena, Kine i Bliskog istoka.\nO potencijalima za investicije u naš grad govorio je član Gradskog veća zadužen za privredu, Mihajlo Zdravković.\nKako je istakao, Niš je odlična inevsticiona destinacija iz brojnih razloga, među kojima su to što se nalazi na najvažnijoj raskrsnici puteva, ima snažan univerzitet, Klinički centar i jedini aerodrom pored beogradskog, sa koga redovne letove imaju niskotarifne kompanije Rajan er i Viz er.\nOn je dodao da završetak autoputa prema Skoplju i Sofiji, kao i najavljena izgradnja autoputa do Drača preko Prištine, daju strateški najbolju poziciju Nišu.\nGovoreći o nezaposlenoti Nišlija, Zdravković je kazao da je nezaposlenost u Nišu smanjena, sa 36.000 na ispod 30.000 i naveo da je među njima 11.000 sa završenom srednjom školom i 4.500 fakultetski obrazovanih ljudi, koje bi investitori mogli da zaposle.\nPoseban interes za investiranje u Srbiju postoji u oblastima infrastrukture, obnovljivih izvora energije (energetika i ekologija), poljoprivrede, informacionih tehnologija, nekretnina i turizma, koje su i centralne teme foruma.\n„To je mana, ali može da bude i prednost grada, jer je ta struktura nezaposlenih investicioni potencijal“, rekao je Zdravković.\nPotencijali za buduće investicije su elektronika, mašinska, automobilska, IT industrija, turizam, kao i pehrambena i tekstilna industrija, turizam, naveo je u Beogradu pred potenicijalnim investitorima, niški većnik resorno zadužen za privredu, Mihajlo Zdravković.\nBeogradski investicioni dani forum investicije Mihajlo Zdravković nezaposlenost


Gojković otvorila izložbu o Savi Šumanoviću – Balkanekspresrb.rs\nGojković otvorila izložbu o Savi Šumanoviću\nPotpredsednica Vlade Republike Srbije i ministarka kulture i informisanja Maja Gojković otvorila je danas u Galeriji „Sava Šimanović“ u Šidu izložbu „Sava Šumanović i Crnke iz Parizaˮ.\nGojković je ocenila da je veoma važno to što su galerije i muzeji i dalje u mogućnosti da se posvete očuvanju kulturnog nasleđa i pružanju prilike da u ovim teškim vremenima, uz pomoć umetnosti, kakve su slike Save Šumanovića, lakše prebrodimo pandemiju.\nPotpredsednica Vlade je istakla da je bilo neophodno da ovaj važan i nedovoljno poznat segment stvaralaštva našeg znamenitog slikara bude dostupan javnosti.\nOna je naglasila da se u delima na ovoj izložbi možda najbolje vidi spona između „grada svetlosti“ i naše sredine, istakavši da izložba iznova postavlja pitanje ko su misteriozne „Crnke iz Pariza“, koje je po sećanju na Pariz, kome se više nikada nije vratio, Šumanović ovim delima oživeo.\nPrema njenim rečima, Sava Šumanović je svoje slike stvarao u vreme krupnih previranja u Evropi i one su svedočanstvo da je svoju snagu i siguran zaklon našao u umetnosti.\nGojković je rekla da je zato važno to što je i u ovim, za kulturu nimalo lakim trenucima, Galerija „Sava Šumanovićˮ odlučila da pruži značajan doprinos vidljivosti kulturnog nasleđa, kao i svog posvećenog muzejskog rada.\nOna je najavila da će projekti pomenute galerije u Šidu i ubuduće imati punu podršku Ministarstva kulture i informisanja, i dodala da se razmatra mogućnost da ona dobije status republičke ustanove kulture, jer svojim programima i značajem celokupnog dela Save Šumanovića to svakako zaslužuje.\nPotpredsednica Vlade je podvukla da kultura nije i neće biti po strani, i da veća izdvajanja za ovu oblast, čak i u ovom teškom vremenu, i pokretanje mnogih novih projekata, nedvosmisleno ukazuju na to da ona zauzima bitno mesto u našoj državi i društvu.\nVlada i resorno ministarstvo su čvrsto opredeljeni za to da izdvajanja za oblast kulture budu povećavana u svakoj narednoj godini, rekla je Gojković, poručivši da je na nama da čuvamo naše kulturno nasleđe, koje će biti za ponos budućim generacijama, a ova izložba je najbolji primer za to.\nNa otvaranju nove izložbe o Savi Šumanoviću u Šidu obratile su se i direktorka Galerije „Sava Šumanovićˮ Vesna Burojević i autorka izložbe dr Dijana Metlić.\nI dalje najveći broj zaraženih u Beogradu


„Poklon za Rusiju“: Američki senatori protive se istupanju iz Sporazuma o raketama - Sputnjik Srbija\n04:16 24 Septembar 2020\n08:07 04.12.2018 (osveženo 08:48 04.12.2018) Preuzmite kraći link\n„Iako shvatamo probleme vezane za činjenicu da je potrebno da se Rusija natera da prestane sa kršenjem Sporazuma, iznenadna odluka administracije da jednostrano istupi predstavlja politički i geostrateški poklon Rusiji“, precizirali su senatori.\nAutori pisma naglasili su da će ovaj korak skrenuti pažnju sa „zlonamernog ponašanja Rusije“ i podržati razgovore da su Sjedinjene Američke Države „spremne da se jednostrano oslobode svojih obaveza bez ikakve strateške alternative“.\nOsim toga, senatori ističu da povlačenje SAD iz Sporazuma omogućava Rusiji da „proširi proizvodnju i raspoređivanje svog raketnog sistema srednjeg dometa 9M729, koji će predstavljati dodatnu pretnju Evropi“. Ranije je Vašington optužio Rusiju da je proizvela rakete sa takvim indeksom u suprotnosti sa Sporazumom o likvidaciji raketa srednjeg i kratkog dometa.\nPre nego što se preduzmu koracu za povlačenje ili prekid učešća u Sporazumu, pozivamo vas i vašu administraciju da sarađujete sa Kongresom o posledicama ovog koraka za stratešku stabilnost i naše odnose sa evropskim i azijskim saveznicima“, zaključili su senatori.\nPismo je poslato uoči sastanka ministara spoljnih poslova NATO-a planiranog ove nedelje, što, kako navode senatori, Trampovoj administraciji pruža priliku da se konsultuje sa evropskim saveznicima iz sporazuma i „pokazuje da Sjedinjene Američke Države neće preduzimati jednostrane korake na štetu evropske bezbednosti i stabilnosti“.\nPismo su potpisali senatori Bob Menendes, Džek Rid i Mark Vorner.\nRanije je presednik SAD Donald Tramp izjavio da SAD nameravaju da se povuku iz Sporazuma o likvidaciji raketa srednjeg i kratkog dometa zaključenog 1987. godine, jer, prema njegovim rečima, Rusija krši ovaj sporazum. Osim toga, Vašington je istakao da veliki broj zemalja koje poseduju rakete srednjeg i kratkog dometa, prvenstveno Kina, ne učestvuju u sporazumu.\nPortparol ruskog predsednika Dmitrij Peskov ranije je izjavio da Moskva još nije primila zvanično obaveštenje od Sjedinjenih Američkih Država o povlačenju iz Sporazuma. Prema njegovim rečima, ako se to ipak dogodi, Rusija će ovaj potez smatrati „velikim propustom".\nSporazum o likvidaciji raketa srednjeg i kratkog dometa, američki senatori, Kongres SAD, Donald Tramp


S. BULATOVIĆ, 17.02.2010 20:59:04 NAJVEĆI srpski poslodavac, ali i najveći naručilac poslova, država Srbija, privredi, kako procenjuje Unija poslodavaca, duguje između 90 i 150 milijardi dinara. Trenutno oko 1.600 preduzeća najmanje šest meseci, a u nekim slučajevima i više od godinu dana, nije uspelo da naplati poslove koje su obavili za neko od 590 javnih preduzeća. Posledice, međutim, prete pre svega njihovim zaposlenima, pa bi, upozoravaju poslodavci, čak 30 odsto od oko 70.000 radnika, koliko ove privatne firme zapošljavaju, moglo da ostane bez posla.\n- U Srbiji su najviše zadužena preduzeća koja su radila za javni sektor i javna preduzeća - kaže Boško Savković, generalni sekratar Unije poslodavaca. - Država im nije plaćala na vreme, ili im je isplatila svega 20 do 50 odsto duga. Onda su preduzeća podigla i kredite za likvidnost i dodatno se opteretila. Ovakva situacija predstavlja socijalnu bombu i nečinjenje države, koja istovremeno ne isplaćuje ili kasni sa isplatama, a nije spremna da za iste iznose otpiše bar dugovanja za poreze i doprinose na zarade zaposlenih, primorava poslodavce da smanje broj zaposlenih kako bi opstali dok im se ne isplate dugovi. GUBITAK ZBOG KURSA\n- Ispostavilo se da je pad kursa pojeo ukupno 50,43 odsto planiranog profita za 2009. godinu - tvrdi Unija poslodavaca Srbije. - Direktori ovih kompanija traže od guvernera Narodne banke Srbije i ove institucije da u svakoj narednoj godini izađe sa projekcijom koliki se realan pad dinara očekuje u toj godini, kako bi mogli da devalvaciju dinara kalkulišu u svoje poslovne planove za tekuću godinu. Najviše su bili pogođeni oni koji deo sirovina i repromaterijala za proizvodnju uvoze iz inostranstva. JAVNI DUG


Kako do uspešnih digitalnih marketing kampanja?\nTema predstojeće konferencije nosi naziv „Oglasi koje volimo“ (Ads we love), te ima za cilj da povuče jasnu liniju između oglasa koji su relevantni i korisni za posetioce Interneta i nisko-kvalitetnog, neadekvatnog oglašavanja, zaslužnog za negativnu reputaciju koju industrija digitalnog oglašavanja povremeno ima.\nTako će stručnjaci u oblasti digitalnog oglašavanja, prisutnima više približiti temu napredne metodologije i tehnologije koja stoji iza najpopularnijih oglasa na webu, te će biti i nešto više reči o glavnim faktorima koji doprinose uspešnosti digitalnih kampanja.\nPovodom ovog događaja, oglasio se i Aleksandar Petković, izvršni direktor Udruženja IAB Serbia koje organizuje konferenciju, te je tom prilikom istakao:\nDigital Day 2016. ima za cilj da na jednom mestu okupi i edukuje sve one koji prepoznaju važnost ulaganja u digitalne marketing kanale, radi ostvarivanja boljih poslovnih rezultata.\nPored međusobnog umrežavanja i povezivanja regionalnih predstavnika marketing industrije, učesnici na konferenciji imaće priliku da čuju iskustava marketing profesionalaca sa razvijenih tržišta, kao i da iz svega toga izvuku ono najbolje za sebe i primene na svoje poslovanje.\n‘Early bird’ ulaznica do 20. aprila\nSa druge strane, bitno je istaći da IAB Serbia, kao lokalno strukovno udruženje kompanija koje se bave digitalnim marketingom, organizovanjem „Digital Day 2016“ konferencije pokušava da kroz edukaciju podigne svest o mogućnostima i prednostima koje interaktivno oglašavanje može da pruži. Koliko je zapravo proces edukacije bitan segment, dokazuje i činjenica da se u Srbiji svake godine povećava nivo uloženih investicija u ovakav vid promocije.\nIz organizacije navode da su ulaznice (early bird cena 55 evra do 20. aprila) za predstojeći događaj već dostupne te da se mogu kupiti isključivo putem zvaničnog sajta Digital Day-a 2016, gde se između ostalog nalazi i više informacija kao i sam program ove konferencije.


Stanica - Servis Za Savremeni Ples, Belgrade | The Cultural Policy & Management Platform\nStanica - Servis za savremeni ples...\nEmail adresa: office@dancestation.org\nTelefon: +381113286487 (office)\nAdresa: Kraljevica Marka 4, Belgrade, Serbia\nStanica - Servis za savremeni ples osnovana je 2005. godine kao inicijativa savremene scene plesne i izvođačke umetnosti u Srbiji. Glavni ciljevi su jačanje umetničke zajednice, njeno strukturisanje i prepoznatljivost među različitim akterima u oblasti umetnosti, kulture i obrazovanja na Balkanu i na međunarodnom nivou.\nJedan od ultimativnih ciljeva Stanice je obezbeđivanje odgovarajućih profesionalnih uslova za rad svih aktivnih učesnika umetničke scene u Srbiji i regionu Balkana kroz programe edukacije, profesionalnog razvoja, produkcije, promocije, zagovaranja i kulturne politike.\nStanica je jedan od osnivača i član Nomad plesne akademije, druge scene - beogradske platforme nezavisne umetnosti i kulture (od 2006) i Asocijacije Nezavisna kulturna scena Srbije (od 2011).\nOd 2007. godine Stanica radi u kulturnom centru Magacin u Kraljevića Marka, prvom prostoru namenjenom kulturi u beogradskom kvartu Savamala.\nStanica podržava razvoj savremene plesne scene u Srbiji kroz edukaciju, produkciju i promociju umetnika, plešača i koreografa u usponu. Takođe, ohrabruje eksperimentalni, trandisciplinarni rad i istraživanje.\nStanica se bori i zagovara saradnju u oblasti kulture na Balkanu kroz aktivnosti u okviru Nomad plesne akademije.\nStanica radi na unapređenju uslova za nezavsne savremene umetnike kroz aktivističke, zagovaračke i solidarne akcije, kojima unapređuje i vidljivost svog rada.\nStanica je postavila savremeni ples na kulturnu mapu Srbije organizovanjem godišnjeg festivala savremenih izvođačkih umetnosti Kondenz i drugih nastupa savremenih plesnih umetnika širom Srbije.\nkreativna evropa Konkurs menadzment kulturno nasledje poziv projekat konferencija kulturna politika muzej odrzivi razvoj UNESCO umetnost kultura festival


ce NE PLAČE U ĆOŠKU Izetbegović: Ja nisam kandidat za člana Predsjedništva, ne volim tu vrstu posla\nNE PLAČE U ĆOŠKU Izetbegović: Ja nisam kandidat za člana Predsjedništva, ne volim tu vrstu posla\n"Nisam vam ja od onih koji odu u ćošak pa plaču. Svjesna sam svoje odgovornosti, znala sam šta me čeka. Svjesno sam ušla u ovaj posao, ovo je vrlo ozbiljan posao", navela je Izetbegović\nFOTO: Izetbegović: (N1)\nNa državnoj televiziji BHT emitiran je intervju sa generalnom direktoricom Kliničkog centra u Sarajevu koji je prethodno bio najavljen za 25. oktobar.\n"Ne znam uopće što me komentiraju kao najutjecajniju ženu, ja se ne osjećam tako. Hvala vam što ste me pozvali na ovakav razgovor, mislim da je bilo krajnje vrijeme da u javnosti objasnimo neka dešavanja u Kliničkom centru", kazala je Izetbegović u intervjuu.\n"Ja nisam po vokaciji osoba koja voli da se eksponira u javnosti, volim da radim posao. Međutim, očigledno je da nekad moram obratiti u javnost, pa evo, ovom prilikom sam se odlučila. Ja sam dala nekoliko intervjua zadnjih godinu i pol otkad sam došla na ovu poziciju, možda tri intervjua sve skupa, stalno se dešavaju neke situacije koje je možda potrebno dodatno objasniti".\n"Nisam vam ja od onih koji odu u ćošak pa plaču. Svjesna sam svoje odgovornosti, znala sam šta me čeka. Svjesno sam ušla u ovaj posao, ovo je vrlo ozbiljan posao. Prošla sam sve stepenice koje su potrebne do nivoa direktora Kliničkog centra. Kao što znate, bila sam šefica jednog malog odjeljenja na ginekologiji, pa šefica većeg odjeljenja, pa šefica operacionog trakta...", navela je Izetbegović između ostalog.\nDirektorica KCUS-a govorila je o odlascima doktora, između ostalih i o dr. Ismetu Gavrankapetanoviću, o stanju na KCUS sada, u odnosu na stanje u kakvom ga je zatekla kada je preuzela funkciju prije godinu i pol dana.\n"Klinički centar ima ugled, potresaju ga previranja i tračevi. To nije stručno mišljenje javnosti. Naš je posao da radimo zadatke, ispunjavamo obaveze prema pacijentima, da popravimo međuljudske odnose, status uposlenika, materijalni status...", kazala je dodavši da mjesta za rad na KCUS-u imaju svi oni koji vole da rade tu.\nIstaknula je da se mora provesti reforma zdravstva, ali da ova institucija pruža mnogo bolju uslugu nego prije godinu u pol dana kada je ona došla tu.\n"Slovom i brojem smo zaustavili sve troškove koji su bili viška, bahato trošenje", gdje je pomenula višednevna putovanja u SAD i spavanja u najskupljim hotelima.\n"Odredili smo strategiju, fuzionirali odjele. Imali smo više od 500 šefova, to ne može biti tako", izjavila je za BHT dodavši da je KCUS zatekla u "opštem rasulu".\nNa pitanje da li će biti krivičnih prijava protiv njenih prethodnika, odgovorila je:\n"To ja ne radim. Ja radim svoj posao. Revizori i SIPA su bili u KCUS-u, oni predaju izvještaj tužilaštvu, oni odlučuju. Ja sam zatekla rasulo, sada ga pospremam".\nDirektorica KCUS-a upitana je da li je bunt u javnosti samo zbog toga što je ona na čelu te institucije?\n"Apsolutno, i ne samo zbog mene, mi smo ekipa koja posprema. Mi nismo napravili spektakularne promjene. Smanjili smo liste čekanja na svim sferama, preformulisali smo neke klinike koje su slične, sve dobre opreme što smo našli stavili smo u pogon. Pokrenuli smo kapitalna ulaganja, fuzionirali...", konstatovala je Izetbegović.\nOna je potvrdila da KCUS sada ima dugovanja koja stižu, koja su nastala od kako je ona načelu, ali: "Način plaćanja je transparentan. Svima plaćamo jednako, niko nije preferiran. Sve što se dešava u KCUS mora biti predočeno svim članovima menadžmenta".\nSebija Izetbegović je u intervjuu izjavila da je njena plaća znatno manja nego kod njenih prethodnika.\n"Ja sam dobila obavijest iz Porezne uprave da su neki podaci falsificirani. Moja plaća nije ni približna cifri, i nikad nisam bila zlatni menadžer", navela je.\nIzetbegović je odgovorila i na priče o eventualnoj kandidaturi za člana Predsjedništva BiH.\n"Ja nisam kandidat za člana Predsjedništva. Ne volim komentarisati tračeve, znam kako je krenula ta priča - ja nisam to. Ja sam redovni profesor, ne bih bila ni rektor. Uz dužno poštovanje rektorima, ja ne volim tu vrstu posla", potvrdila je Izetbegović.


ZAJEDNO PROTIV ZAJEDNIČKOG NEPRIJATELJA: Majkrosoft, Gugl i Fejsbuk udružuju snage | Novosti.rs\nNaime, 2019. godine BotsAp je tužio izraelsku kompaniju NSO Group zbog prodaje spajver opreme, odnosno opreme za špijunažu.\nNavodi se da je uz pomoć njihove opreme preko 1.400 WhatsApp naloga napadnuto, te da su iskoristili slabosti ovog servisa za slanje poruka. I druge kompanije kao što su Internet Asosiješn, Cisko, BMVer, Githab i Linkdin su podržale Fjesbuk u ovoj borbi. Kao odgovor na tužbu Fejsbuk kompanije, NSO grupacije se branila međunarodnim imunitetom, pošto prodaje opremu stranim vladama. Ipak, taj zahtev je odbačen ovog jula, te se sad ta kompanija žali na takvu odluku.\nUpravo zbog toga, Majkrosoft i druge kompanije pokušavaju da istaknu kako ta kompanija ne bi smela da dobije imunitet! U objavi kompanije Microsoft koja nosi naziv “Sajber plaćenici ne zaslužuju imunitet” istakli su tri razloga zašto veruju da su aktivnosti NSO grupacije opasne.\nZBOG MONOPOLA: U SAD podnete tužbe protiv Fejsbuka\n10. 12. 2020. u 01:02\n“Verujemo da je njihov poslovni model opasan, te da takav imunitet bi omogućio i drugim privatnim sektorima da nastave svoj opasan posao, bez pravnih pravila, odgovornosti i posledica” – ističe Majkrosoft.\nOni dalje tvrde da “oružja” te kompanije mogu biti veoma opasna ukoliko padnu u pogrešne ruke. Dalje isitču da takve alatke ne podležu istim ograničenjima kada su napravljene od strane private kompanije, a ne od vladine bezbednosne agencije. Vlade moraju da brinu o diplomatskim odnosima i da čuvaju svoje stanovništvo, što private kompanije ne moraju da urade. Na kraj tvrde da su tea latke opasnost za čovečanstvo, te da su one korišćene na novinarima (novinari iz Meksika i agencije Al DŽazire) i braniocima ljudskih prava (pojedinim španskim političarima).\n“Privatne kompanije bi trebalo da budu odgovorne kada koriste tehnologiju za sajber-nadzor kako bi prekršili zakon, ili znajući da će ista da se koristi u takve svrhe, bez obzira na to ko je mušterija ili šta pokušavaju da postignu” – smatra Majkrosoft koji zaključuje: “Nadamo se da ćemo ujedinjenjem sa našim rivalima pomoći da zaštitimo sve naše mušterije i globalno-digitalni ekosistem”.\nFejsbuk Gugl majkrosoft Mark Zakerberg\nPOJAM „gugl klasrum“ (Google classroom) bio je najpretraživaniji pojam u ovoj godini, objavila je kompanija Gugl u okviru godišnje liste najpretraživanijih pojmova, događaja i ličnosti u 2020. Drugi po zainteresovanosti publike bio je pojam virus korona.\nAMERIČKA Federalna trgovinska komisija i gotovo sve savezne države tužile su kompaniju Fejsbuk zbog navodnog kršenja antimonopolskih propisa.\n93 POVLAČE SE SNIKERS I TVIKS SLADOLEDI: Nisu bezbedni za upotrebu!


Sve je spremno za održavanje općih izbora u BiH, koji će biti u nedjelju, 1. listopada , kazao je danas novinarima u Sarajevu predsjednik Centralne izborne komisije BiH Branko Petrić.\nViše od 2,7 milijuna registriranih glasača ovoga će puta odlučivati između 36 političkih stranaka, osam koalicija i dvanaest neovisnih kandidata. Svi registrirani birači na razini BiH odlučivat će o novom sastavu Predsjedništva BiH te Zastupničkog doma Parlamenta BiH.\nNajznačajniji zadaci crnogorske vlade do kraja godine bit će zaključivanje Sporazuma o stabilizaciji i pridruživanju EU i stupanje u članstvo NATO-ovog programa Partnerstvo za mir, kazao je danas premijer Crne Gore Milo Djukanović. U razgovoru sa izvjetiteljem Evropskog parlamenta za Crnu Goru Marcellom Vernolom, Djukanović je istaknuo opredjeljenost svoje vlade za daljnje reforme.\nEvropski parlament bi trebao krajem listopada usvojiti rezoluciju o perspektivi Crne Gore u uniji nakon obnove državnosti, objavio je Vernola u Podgorici gdje je razgovarao i sa predsjednikom skupstine Rankom Krivokapicem.


Ofanziva za Kosovo u Njujorku: Sprema li Zapad „magično rešenje“ - Sputnjik Srbija\n12:04 17 Januar 2021\n07:05 23.09.2019 (osveženo 08:06 23.09.2019) Preuzmite kraći link\nSrpsku delegaciju, koju na zasedanju Generalne skupštine u Njujorku predvodi predsednik Aleksandar Vučić, očekuju brojni bilateralni susreti. Iako će, kako je najavljeno, u fokusu zasedanja Generalne skupštine biti klimatske promene, srpska delegacija baviće se pokretanjem kosovskog pitanja sa mrtve tačke.\nPodsećamo, vlada samoproglašenog Kosova dovela je u ćorsokak razgovore između Beograda i Prištine nizom poteza, od neispunjavanja obaveza iz Briselskog sporazuma, preko osnivanja vojske Kosova, do uvođenja takse od 100 odsto na robu srpskog porekla, što je protivno CEFTA ugovoru o slobodnoj trgovini.\nU agendi srpskog predsednika, pored sastanka sa šefom ruske diplomatije Sergejom Lavrovom, nalaze se sastanci sa šefovima država i vlada Nemačke, Grčke, Gvatemale i Irske, kao i susreti sa predsednikom Svetskog ekonomskog foruma, ali i sa dvojicom visokih diplomata SAD i Velike Britanije — pomoćnikom državnog sekretara za evropske i evroazijske poslove Filipom Rikerom i političkim direktorom Forin ofisa Ričardom Murom.\nVučić će takođe prisustvovati prijemima koje organizuju američki predsednik Donald Tramp i odlazeća garnitura čelnika EU, ali i događaju „Budućnost obrazovanja“ u organizaciji Uneska.\nCentralna pozicija Srbije\nGodišnje zasedanje Generalne skupštine UN prilika je da se svetski političari sretnu i, ako imaju međusobne probleme, stišaju ili unaprede saradnju, kaže nekadašnji šef jugoslovenske diplomatije i šef jugoslovenske misije pri UN Vladislav Jovanović.\nZa problem Kosova i Metohije zainteresovan je sve veći krug zemalja, zbog čega raste značaj Srbije kao zemlje koja ima centralnu poziciju i svojim stavom može da doprinese ili ne doprinese rešavanju problema, dodaje on.\n„Sve zavisi od toga ko to rešavanje predlaže i sa kojim sadržajem. Ako se rešavanje vidi u dosadašnjoj optici, što znači da je sve završeno, da je Kosovo nezavisno i da Srbija manje-više treba to da prihvati i ratifikuje, onda je put do rešenja nemoguć i njega neće ni biti. Ako je to trenutak sazrevanja stavova, na Zapadu posebno, da više nije moguće ništa dobiti jednostavnim pritiskom ili već presuđenom stvari, kao što to oni čine, onda bi postojala neka perspektiva njihovog otvaranja za jedno šire razmatranje tog pitanja“, smatra Jovanović.\nU ovom trenutku elementi za jedno takvo šire razmatranje se ne vide, dodaje naš sagovornik. Pre se čini da se svi zapadni činioci angažuju kako bi Vučića naveli da se približi njihovom gledanju na rešenje kosovskog pitanja, a ne da se angažuju na kreativnim rešenjima u kojima bi bile ispitane razne kompenzacione mogućnosti, navodi Jovanović.\nNemačka kancelarka Angela Merkel je upravo zato angažovana jer nemački stavovi imaju određenu težinu u Srbiji i očekuje se da srpska delegacija neće biti tvrda prema njoj.\nNemačka kancelarka Angela Merkel i predsednik Srbije Aleksandar Vučić na Svetskom ekonomskom forumu u Davosu\n„U tom smislu, predsednik Vučić je u pravu kada kaže da ga čekaju teški razgovori. Teški zato što i sam ne očekuje da će njegovi sagovornici izaći u susret našim stavovima, interesima i očekivanjima. On više očekuje da će se nastaviti sa politikom daljih pritisaka na Srbiju. Da li će događaji takvu jednu procenu da demantuju, ostaje da se vidi, ali sudeći prema svemu što se do sada desilo, Zapad ne odstupa od svog primarnog interesa da je stvar gotova, samo je treba sankcionisati i staviti tačku na to, a da bi se dobio pristanak Srbije, treba da joj se učine neki manji ustupci“, naglašava Jovanović.\nTakvi ustupci, kako Jovanović kaže, više na humanitarnom nego na teritorijalnom planu, nisu dovoljni da Srbija izađe u susret zahtevima Zapada, jer je u pitanju pravo Srbije na Kosovo i Metohiju, što je priznala i Generalna skupština UN, kada je u članstvo primila Srbiju u njenim republičkim granicama, nakon raspada državne zajednice sa Crnom Gorom.\nTakođe, Rezolucija 1244 naglašeno potvrđuje suverenitet Srbije nad Kosovom i Metohijom, ističe Jovanović.\n„Sada bi zapadne sile htele da svojim ’magičnim rešenjem‘ zažmure nad tim činjenicama i da nas navedu na pogrešnu odluku, da prihvatimo ono što su oni već presudili. U tom smislu ne očekujem da će biti ozbiljnijih pomaka u pravcu konačnog rešavanja. Pre očekujem da će se nastaviti sa pritiscima i da će oni sve više biti inspirisani i brigom Zapada zbog jačanja prisustva i uticaja drugih značajnih faktora u Srbiji i na Balkanu.“\nBrojni susreti koje će srpski predsednik imati u Njujorku biće svojevrstan test koji će pokazati pravo lice Zapada u odnosu na Srbiju i Kosovo i Metohiju — da li se u njemu išta menja ili je reč samo o kozmetičkom ulepšavanju koje bi trebalo da prevede Srbiju preko granice koju je Zapad već odavno postavio, zaključuje Jovanović.\npregovori, kosovsko pitanje, rešenje, sastanci, zasedanje, Generalna skupština UN, UN


Trivun: Koncept javno-privatnog partnerstva znači kvalitetniju uslugu građanima - Klix.ba\nBiH Trivun: Koncept javno-privatnog partnerstva znači kvalitetniju uslugu građanima\nTrivun: Koncept javno-privatnog partnerstva znači kvalitetniju uslugu građanima\n15.2.2017. u 14:03\n"Veoma jednostavno, javno-privatno partnerstvo za građane znači bolju uslugu, za državu fukcionalniji i poboljšani servis dok za biznis sektor znači kvalitetno upravljanje javnim dobrom i profit", kazao je pravni ekspert za javno-privatno partnerstvo u Bosni i Hercegovini Veljko Trivun.\nGovoreći o ovom odnosu i projektima koji u tom smislu mogu biti na taj način realizirani Trivun je naglasio da je britanski Zakon o privatno finansijskoj inicijativi među najboljima u ovoj oblasti i to je kod njih dominantan model.\nIznio je podatak da je evidentirano 738 ovakvih projekata i najviše ih je u Sjedinjenim Američkim Državama (SAD) 43, Turskoj 30, Italiji, Holandiji, Poljskoj, Meksiku, Kini, Grčkoj, Francuskoj po 20, dok je u Velikoj Britaniji javni saobraćaj riješen ovim konceptom.\nU regionu prednjači Hrvatska koja izvodi najveći projekat "Zračna luka dr. Franjo Tuđman" u vrijednosti od oko 330 miliona eura.\nU Bosni i Hercegovini zakonska regulativa u ovoj oblasti je veoma komplicirana i postoji 12 zakona o javno-privatnom partnerstvu, ali i 14 zakona o koncesijama.\n"Federacija BiH nema zakon o javno-privatnom partnerstvu i od 2010. godine postoji nacrt tog zakona koji do danas nije usvojen. Postoje neki oblici kvazi projekata javno-privatnog partnerstva, ali nema nikakvih zvaničnih izvođenja takvih projekta", istaknuo je Tivun.\nNaglašava da je samo jedan takav projekat realiziran i to u Brčko Distriktu - projekat dijalize Fresenius, dok je u Republici Srpskoj osam odobrenih projekata, ali još nijedan nije izveden.\n"U Federaciji ne postoji nijedan projekat, i ista situacija je se kantonima. Ovi projekti se ne izvode na državnom nivou jer to ne predviđa ni ustavni okvir, a postojao bi i politički otpor u ovakvoj situaciji", smatra ovaj ekspert.\n"Bh. tržište nije podobno za velike projekte s malim brojem stanovnika i nerazvijenom ekonomijom. Poređenja radi, u EU projekt JPP-a srednje vrijednosti je od 500 miliona eura. Najveći JPP projekat, do sada, u svijetu je novi panamski kanal vrijednosti 7,1 milijardu američkih dolara", kazao je Trivun.\nMeđutim, ističe da su zahvaljujući aktivnostima Ureda koordinatora za reformu javne uprave BiH ovaj i neki drugi projekti pokrenuti s "mrtve tačke".\nOčekuje se da se shvati i prihvati koncept koji će omogućiti svima da uhvate "priključak na savremene trendove u ovoj oblasti", a očekuje se i da se pronađe najefikasniji zakonski okvir koji će omogućiti realizaciju projekata iz javno-privatnog partnerstva.


Otvoreno pismo Vijeću Evrope: Predsjedavanje Vijećem Evrope kao nagrada za nerad bh. političara – EU-Monitoring.ba\nOtvoreno pismo Vijeću Evrope: Predsjedavanje Vijećem Evrope kao nagrada za nerad bh. političara\nMi dole potpisani/e, odgovorni/e i zabrinuti/e građanke i građani Bosne i Hercegovine i Evrope, zaštitnici/e i promotori/ce ljudskih prava, izražavamo zabrinutost činjenicom da će političari iz Bosne i Hercegovine 19. maja 2015. godine preuzeti predsjedavanje Vijećem Evrope.\nRazlog za zabrinutost dolazi iz činjenica da su ovdašnji lideri ti koji godinama dosljedno ne sprovode važne odluke Evropskog suda za ljudska prava zbog čega je BiH zaleđen proces daljih integracija ka EU, ali i reforme koje su neophodne za razvoj ove zemlje. Samo jedan od primjera je neispunjavanje odluke Evropskog suda u slučaju Sejdić i Finci protiv Bosne i Hercegovine (broj 27996/06 i 34836/06 od 22. decembra 2009. godine). Pod sličnim okolnostima nedavno je donešena i presuda u slučaju Zornić (broj 3681/06 od 15 jula 2014), ali ni ova nije provedena. Komitet ministara Vijeća Evrope vršeći svoju nadzornu funkciju u smislu člana 46. stav 2. Konvencije, usvojio je tri privremene rezolucije koje se odnose na ne provođenje presude Sejdić i Finci (vidi dokumente br. CM/ResDH(2011)291, CM/ResDH(2012)233 i CM/ResDH(2013)259). Samo zbog neispunjavanja ovih presuda, a za što su odgovorni ovdašnji lideri, Bosna i Hercegovina je trebala biti isključena iz Vijeća Evrope. Umjesto toga, oni koji su odgovorni imat će priliku da predsjedavaju tijelom čije odluke ne poštuju.\nIstovremeno, niz drugih problema Bosnu i Hercegovinu stavljaju u poziciju zemlje koja teško može biti primjer poštivanja odluka Vijeća Evrope kojim će predsjedavati od 19. maja. U oblasti borbe protiv korupcije, oni čiji je to bio posao u BiH donosili su odluke kojima je tek djelimično ispunjeno pet od 22 preporuke iz trećeg kruga evaluacije Grupe zemalja protiv korupcije Vijeća Evrope (GRECO), a koje se odnosi na inkriminaciju korupcije i unapređenje zakonodavstva iz oblasti finansiranja političkih partija. Rok koji je dat za ispunjavanje ovih preporuka je bio 31.3.2015.\nU posljednjem zvaničnom Privremenom izvještaju o usklađenosti za BiH, GRECO navodi da je je kategorizirao vrlo nizak nivo usklađenosti s preporukama kao „globalno nezadovoljavajući“. Prvi izvještaj iz Trećeg kruga evaluacije objavljen je još 2011., a nakon gotovo četiri godine, BiH nije ispunila ni petinu preporuka. Uskoro će uslijediti četvrti krug evaluacije koji se odnosi na preporuke vezane za sukob interesa, imovinske kartone, transparentnost, itd., gdje je BiH posebno u zaostatku i čak je u posljednjih nekoliko godina u potpunosti derogirala zakonski okvir.\nZa nerješavanje ovih pitanja u BiH na prvom mjestu su krivi oni koji obnašaju funkcije moći, odnosno političari u ovoj zemlji. Njihova neodgovornost spram građana, te međunarodnih partnera, dovela je zemlju u jednu od najtežih kriza nakon rata koji je okončan 1995. godine. Danas se građani BiH suočavaju sa kolapsom zdravstvenog i obrazovnog sistema, pravosuđe je u ozbiljnoj krizi, industrija koja je opstala nakon rata ubijen je kriminalnim privatizacijama koje su ostavile na desetine hiljada radnika u vrlo nezavidnom položaju. Takva situacija dovela je do dva velika vala protesta, u ljeto 2013. i proljeće 2014., a protesti obespravljenih radnika dešavaju se širom zemlje već godinama.\nIstovremeno, mediji u ovoj zemlji sve su češće na udaru onih na vlasti, za što je najbolji primjer javni servis kojem prijeti gašenje jer ovdašnje vlasti se nikada nisu uspjele dogovoriti o važnosti digitalizacije. Uz to, pritisak na medije u BiH je svakim danom sve veći, o čemu su u više navrata upozoravale međunarodne organizacije koje nadziru stanje medijskih sloboda, uključujući i Ured ambasadora za slobodu medija OSCE-a.\nKonačno, svjesni da je ovu odluku o predsjedavanju BiH Vijećem Evrope nemoguće ukinuti i pored svih ovih činjenica, koje su samo dio, moramo dodati da smo izuzetno zabrinuti činjenicom da će ovim tijelom u naredih šest mjeseci predsjedavati osoba koja javno veliča ratne zločince, te time negira međunarodni sud koji je osnovao UN. S obzirom da trenutno OSCE-om predsjedava Srbija, i također političar koji glorifikuje osobe koje su počinile ratne zločine i negira međunarodni sud, vjerujemo da Evropa šalje vrlo zabrinjavajuće signale svojim građanima.\nPodsjećamo, gospodin Mladen Bosić, je organizovao doček Momčilu Krajišniku, osobi osuđenoj za najteže ratne zločine počinjene na prostoru Evrope nakon Drugog svjetskog rata. Na tom javnom skupu negirale su se odluke i zaključci međunarodnog suda, što je nedopustivo. Neprihvatljivo je da se politički stavovi koji doprinose ksenofobiji, nacionalizmu i fašizmu budu nagrađeni, a to se upravo radi imenovanjem gospodina Bosića za predsjedatelja Vijeća Evrope.\nIsto tako je apsurdna situacija u kojoj Vijećem Evrope predsjedava zemlja u kojoj se krše osnovna ljudska prava njenih građana.\nSve činjenice koje smo naveli sigurno su poznate donosiocima odluka u EU, te zbog toga smatramo da je izuzetno zabrinjavajuće što su donijeli odluku da se liderima BiH dopusti da predsjedavaju ovim tijelom. Vjerujemo da na ovaj način EU nagrađuje sav njihov nerad i djela koja bi u većini zemalja članica bila procesuirana. Istovremeno, nagrađajući ovdašnje političke elite, kažnjavaju se građani čiji protesti i upozorenja ne samo da su ignorisani unutar BiH, nego i od EU zvaničnika koji i dalje imaju važnu ulogu u BiH.\nTanja Miletić Orućević\nCentar za ustavne i upravne studije iz Sarajeva\nCentar za mlade Kvart, Prijedor\nUdruženje Tranzicijska Pravda\nUdruženje Centar za demokratiju i tranzicionu pravdu\nInicijativa mladih za ljudska prava u Bosni i Hercegovini (YIHR BH)\nCODA – Otvoreni univerzitet Sarajevo\nOštra nula, Banjaluka\nPismo dostupno i na linku http://www.mreza-mira.net/18607-pismo-vijecu-evrope/ Engleska verzija pisma na linku http://www.mreza-mira.net/18605-open-letter-to-the-council-of-europe/


Biljana Nedić i Milica Ijačić pokrenule su inicijativu “Kolica nisu luksuz” kojom traže povećanje sredstava za nabavku lako aktivnih kolica, jer prema Pravilniku o pravu na medicinska pomagala Fonda zdravstvenog osiguranja RS iznos od 440 KM nije dovoljan.\nNedićeva kaže da je potrebna izmjena Pravilnika o pravu na medicinska sredstva prema kojem Fond zdravstvenog osiguranja odobrava sredstva za nabavku ovih kolica, te da očekuju da će Ministarstvo zdravlja i socijalne zaštite, kao i Vlada RS prepoznati njihov problem.\nTvrdi da se dešava ozbiljna diskriminacija kada je riječ o pravima na pomagala i novčane naknade u FBiH i RS na osnovu načina sticanja invaliditeta i mjesta prebivališta.\n“U pitanju su ljudi koji imaju 100 odsto procenat invaliditeta, koji su aktivni i korisni članovi društva, bez mogućnosti nastavka života dostojnog čovjeka a samim tim i nastavka svih aktivnosti u kojima jesu jer Fond zdravstvenog osiguranja (kao jedini nadležan) Republike Srpske po Pravilniku odobrava pomagalo – invalidska kolica za sobnu i vanjsku upotrebu – aktivna svakih pet godina u iznosu od 440 KM dok takva kolica koštaju od 6000 KM pa više. U tom slučaju se radi o mizernom iznosu novca za koji je nemoguće nabaviti čak ni polovna lako aktivna kolica”, kaže Nedićeva.\n“U međuvremenu Milica Ijačić je iskoristila priliku da se sastane sa gospodinom Alenom Šeranićem koji je nedavno boravio u Trebinju. On je pokazao zainteresovanost za rješavanje problema. U dogovoru sa njim mi pokušavamo uraditi sve što možemo da ubrzamo proces rješavanja problema i pomognemo koliko je moguće. Da bi se ta stavka isplanirala u budžetu potreban nam je približno tačan broj korisnika ovog prava, zbog toga smo pokrenule akciju „kolica nisu luksuz“ da ukažemo na problem i pokušamo doći do tog broja”, istakla je Nedićeva.\nApel Svi koji imaju potrebu za lako-aktivnim kolicima, odnosno ljudi sa 100 % oštećenjem donjih ekstremiteta mogu se javiti na email: biljana.nedic5@gmail.com\n“Naš zahtjev je, da se nađe rješenje kojim bi se iznos od sadašnjih 440 KM povećao na 5000 KM, te da se taj iznos svakih pet godina odobrava u novcu kako bismo sami nabavili odgovarajuća kolica, da ne budemo uslovljeni ortopedskim kućama. Uskraćivanje adekvatnog pomagala je direktna diskriminacija ljudi sa invaliditetom i ugrožavanje njihovog već ugroženog psiho-fizičkog zdravlja”, naglasila je Nedićeva i poručila da neće odustati jer bi to značilo odustajanje od dostojnog života.\nIz Fonda zdravstvenog osiguranja za naš portal su rekli da pravo na pomagala koja finansira Fond zdravstvenog osiguranja RS mogu da ostvare svi osiguranici koji ispunjavaju propisane uslove, odnosno medicinske indikacije, i ni za jedno pomagalo kao uslov ne stoji da osiguranik mora da bude ratni vojni invalid.\n“Dakle, nije tačno da je FZO RS ratnim vojnim invalidima omogućio veća prava u odnosu na druge osiguranike sa invaliditetom. Na koja pomagala, konkretno invalidska kolica, osiguranici imaju pravo navedeno je u Pravilniku o pravu na medicinska sredstva, u Listi medicinskih sredstava”,izjavila je Darija Filipović Ostojić, portparol Fonda zdravstvenog osiguranja RS.\nKako je istakla, sva kolica koja finansira FZO su dostupna ne samo RVI, već i drugim osiguranicima sa invaliditetom koji imaju potrebne indikacije, odnosno ispunjavaju medicinske kriterijume za dobijanje pomagala.\nNavodi da je zbog ovog protokola došlo do nesporazuma i percepcije da su drugi osiguranici sa invaliditetom ”diskriminisani” u odnosu na ratne vojne invalide, i da njima FZO finansira skuplja pomagala, što nije tačno.\nNavodi da je cilj FZO RS je da proširuje prava iz zdravstvenog osiguranja i unapređuje kvalitet zdravstvene zaštite, u skladu sa finansijskim mogućnostima, vodeći računa da se zadovolje potrebe svih kategorija osiguranika.\n“U tome važnu ulogu imaju i udruženja pacijenata koja su značajan partner Fonda, jer većina novina koje je Fond uveo proteklih godina upravo su rezultat osluškivanja potreba osiguranika i prijedloga koje smo dobijali od raznih udruženja pacijenata. U skladu sa tim, i ovim putem pozivamo udruženja i osiguranike da nam se jave ukoliko imaju određene probleme kod ostvarivanja prava ili ukoliko smatraju da su po nekom osnovu diskriminisani, kako bi zajednički razmotrili eventualne probleme i radili na njihovom prevazilaženju”, rekla je Filipović Ostojić.\nIz Ministarstva zdravlja i socijalne zaštite RS nismo dobili odgovor na naša pitanja.


Direktor Kancelarije za Kosovo i Metohiju Petar Petković smatra da je Aljbin Kurti pre dva dana upao na sever KiM kako bi uoči lokalnih izbora imao šta da ponudi svojim glasačima, pošto nema šta drugo, i naglašava da je važno da Srbi u nedelju izađu na izbore i da pobede kandidati Srpske liste.\nPetković je, gostujući u Jutarnjem dnevniku RTS-a, rekao da će danas na sednici Saveta bezbednosti Ujedinjenih nacija biti predstavljen redovni izveštaj generalnog sekretara UN o radu UNMIK-a, a šef srpske diplomatije Nikola Selaković će predstaviti činjenice o teroru sa kojim se suočava srpski narod.\n- Ne očekujem ništa posebno, s obzirom na to da zapad podržava Kurtija i Prištinu. Kakve god da krize izazivaju, oni su čedo zapada, to moramo dobro da znamo u našoj borbi za Kosovo i Metohiju - napomenuo je direktor Kancelarije za KiM.\nOn je rekao i da se u saopštenju pojedinih ambasada u Prištini, nakon akcije kosovske policije i upada na sever KiM, može videti da oni podržavaju teror i nasilje, preneo je RTS.\n- Oni kažu da se desila akcija borbe protiv krijumčarenja robe, nisu ni pomenuli da je upucan Srećko Sofronijević, da je preminula žena u čije je dvorište bačeno mnogo suzavca i šok bombi - naveo je Petković.\nDirektor Kancelarije za KiM je poručio da Priština nema pravo da sa dugim cevima uđu na sever KiM, jer je za to, prema Aneksu sporazuma iz 2013. godine, potrebna saglasnost komandatna Kfora i gradonačelnika četiri opštine na severu.\n- Jurišali su na koka-kolu i fantu, upali u apoteku. Da se nismo izborili da ostanu redovna izveštavanja o situaciji na terenu u Savetu bezbednosti, ko bi danas svedočio o svim ovim terorima na KiM o svemu što se dešavalo - navodi Petković.\n- Trgovina drogom i sve ostalo je na jugu, on je želeo da uđe na sever pred izbore da se opere pred svojom javnošću, da se opere što je morao da se povuče onda kada je uspostavljen režim stikera. Kurti generiše krizu za šaku glasova, on nema sa čim da izađe pred glasače, isproban recept je napadni Vučića, Srbe, uđi na sever - smatra Petković.\nSITUACIJA NA KOSMETU POD KONTROLOM Federiči: Kfor je odigrao važnu ulogu tokom ove krize (VIDEO)\nOn je istakao da je važno da Srbi u nedelju izađu na lokalne izbore i da, kaže, pobede kandidati Srpske liste.\n- Oni imaju podršku Vučića i Beograda, time se održava naša pupčana vrpca, to je garant za dalje investicije. Drugi mimo Srpske liste su razbijači srpskog jedinstva, oni imaju podršku Prištine. Da sačuvamo svih 10 srpskih opština na Kosovu - naveo je Petković.\nDirektor Kancelarije za KiM je naglasio da je tokom sastanka predsednika Srbije Aleksandra Vučića sa Srbima sa KiM u Raškoj poslata jasna poruka i da će imati ko da zaštiti Srbe ako to ne učine KFOR i međunarodna zajednica,kao i da srpske vlasti neće dozvoliti neke nove "Oluje".\n"KURTI JE OPASAN ČOVEK, TO SVET MORA DA SHVATI" Petković: Njegov čudan unutrašnji svet nije samo fenomen po sebi, već je i ozbiljna bezbednosna pretnja


Skupština KS: Službi za zapošljavanje 32,5 miliona KM – Informer\nZastupnici u Skupštini Kantona Sarajevo (KS) na današnjoj sjednici usvojili su Plan rada JU “Služba za zapošljavanje Kantona Sarajevo” za 2012. godine, koja će na raspolaganju imati oko 32,5 miliona KM.\nKako je u uvodnom izlaganju kazala ministrica za rad, socijalnu politiku, raseljena lica i izbjeglice Velida Memić 16 miliona KM bit će iskorišteno za novčanu nakanadu u slučaju nezaposlenosti odnosno obezbjeđenje materijalno socijalne sigurnosti nezaposlenih osoba.\nOko 1,6 milion KM planirano je za transfere PIO/MIO-u među kojima je i naknada za posebne vidove penzioniranja kada radnici ostaju bez posla zbog likvidacije ili stečaja firme u kojoj su radili.\nZa nove projekte zapošljavanja planirano je oko 1.750.000 KM, a oko 7,1 miliona KM za realizaciju poticajnih mjera iz prethodne godine. Također, planirano je da se putem posredovanja u zapošljavanju u okviru podsticajnih mjera i na osnovu zahtjeva poslodavaca zaposli 11.000 osoba sa evidencije nezaposlenih.\nVlada KS-a oformila je tim za praćenje nezaposlenosti u okviru svih resornih ministarstava.\nBudući da su zastupnici govorili i o efektima Sajma za zapošljavanje, direktor “Službe za zapošljavanje” Vahid Muharemović, kazao je da se sredstva koja se utroše za organiziranje tog sajma uvijek isplate jer je na prošlom sajmu učetvovalo 48 firmi te da “ako je svaka od njih zaposlila jednu osobu to je najmanje 48 novih zaposlenih osoba”.\nNa sjednici je usvojena i Odluka o davanju saglasnosti na Finansijski plan prihoda i izdataka JU “Služba za zapošljavanje” za 2012. godinu kao i Odluka o otvaranju odjeljenja Javne ustanove Univerziteta u Sarajevu u Brčko Distriktu BiH (dislocirana nastava).


Hrvati i Bošnjaci za, Srbi protiv Palestine | Autonomija\nHrvati i Bošnjaci za, Srbi protiv Palestine\nNa stav Banjaluke svakako ima uticaj i politika Srbije, koja najverovatnije neće podržati inicijativu Palestinaca, jer Izrael nije priznao nezavisnost Kosova\nPalestinski predsednik Mahmud Abas izjavio je juče u Sarajevu da očekuje podršku Bosne i Hercegovine u Ujedinjenim nacijama za priznanje nezavisnosti palestinske države. Sarajevski mediji navode da bi Abasova poseta mogla dodatno produbiti postojeće podele u BiH.\nDnevni avaz piše da još nije jasno kome će konačno BiH dati svoj glas, ali veruju da će bošnjački i hrvatski članovi Predsedništva BiH Željko Komšić i Bakir Izetbegović glasati za rezoluciju o nezavisnosti Palestine, dok će srpski član Predsedništva BiH Nebojša Radmanović glasati protiv. S obzirom na intenzivne kontakte Republike Srpske i Izraela, kao i na nezvanični stav Srbije o nameri Palestinaca da proglase nezavisnost u UN, za očekivati je da Nebojša Radmanović, kadar Saveza nezavisnih socijaldemokrata Milorada Dodika, neće podržati nameru Palestinske uprave.\nMilorad Dodik je prošle godine, u svojstvu premijera Republike Srpske, posetio Izrael gde je razgovarao sa predsednikom Šimonom Peresom, a u međuvremenu je šef izraelske diplomatije Avigdor Liberman u dva navrata posetio Banjaluku. Liberman je, prema nekim tvrdnjama, uspešno lobirao da EU ne kazni Dodika kada je ovaj pre nekoliko meseci najavljivao organizovanje referenduma u RS o radu Tužilaštva i Suda BiH. Referendum je tumačen kao rušenje Dejtonskog sporazuma. Liberman je, navodno, kumovao i dogovoru Dodika i visoke predstavnice EU Ketrin Ešton, posle kojeg je referendum stopiran i pokrenut „strukturni dijalog“ o pravosuđu u BiH.\nRepublika Srpska je intenzivirala i ekonomsku saradnju sa Izraelom, gde ima i svoje privredno predstavništvo. Osim u Jerusalimu, RS ima privredna predstavništva još i u Srbiji, Rusiji, Nemačkoj i Belgiji.\nNa stav Banjaluke o bliskoistočnom pitanju svakako ima uticaj i politika Srbije, a Danasu je nedavno nezvanično potvrđeno da Srbija neće podržati inicijativu Palestinaca. Izrael nije priznao nezavisnost Kosova i, prema izjavama njegovih zvaničnika, nema nameru da to učini.\n– Razgovarali smo o svim pitanjima, o pregovorima sa UN, o arapskom proleću i palestinskom pomirenju. Saglasili smo se o svim temama i postigli smo dogovor da ćemo naše konsultacije nastaviti pre nego što odemo u Ujedinjene nacije – izjavio je Abas, kako je izvestila agencija Beta, posle razgovora sa šefom diplomatije BiH Svenom Alkalajem.\nBiH će kao nestalna članica Saveta bezbednosti morati da glasa o zahtevu Palestine za prijem u Ujedinjene nacije, podseća Beta.


Nesrpske manjine za nadgledanu nezavisnost\nArhivski snimak - demonstracije na ulicama Prištine u ljeto 2006. godine\nPredstavnici bošnjačke, turske i romske zajednice u Skupštini Kosova kažu da se status Kosova treba rešiti u skladu sa voljom većinskog stanovništva a na osnovu plana izaslanika Martija Ahtisarija o nadgledanoj nezavisnosti.\nPredstavnici takozvanih nesrpskih manjina kažu da je sadašnje stanje neodrživo i da se mora rešiti status kako bi se pokrenuo ekonomski razvoj i samim tim ostanak zajednica. Kada su u pitanju izbori, oni kažu da očekuju veću zastupljenost na lokalnom i centralnom nivou, kako bi nastavili da se zalažu za prava svojih zajednica.\nNajbolje rešenje za status Kosova je nadgledana nezavisnost uz sve garancije pripadnicima manjinskih zajednica, stav je predstavnika bošnjačke, turske i romske zajednice u Skupštini Kosova. Džezair Murati, iz bošnjačke koalicije Vakat, kaže da je za njegovu zajednicu trenutno stanje neodrživo te očekuje da međunarodna zajednica pronađe najbolje rešenje:\n“Mislimo da je nabolje rešenje ono kojim će velika većina stanovnika biti zadovoljna. Apsolutno mi podržavamo nekakvu vrstu državnosti Kosova u smislu da ono bude u nekoj međunarodnoj asocijaciji recimo u MMF, gde bi se možda pozajmicama, kreditima, donacijama, pokrenulo ono što zovemo mrtvom ekonomijom, jer bismo lakše zadržali ljude”.\nMahir Jagdžilar, predstavnik turske zajednice, smatra da je predlog Martija Ahtisarija o nadgledanoj nezavisnosti najbolje rešenje za Kosovo, jer će se zbog suprotstavljenih stavova Beograda i Prištine teško doći do dogovora:\n“Očekuje se da na osnovu Ahtisarijevog plana Kosovo postane država, dobije nadgledanu nezavisnost. Verujemo da će taj plan doneti stabilnost i Kosovu i regionu.”\nPredstavnik Roma u kosovskom parlamentu Hadži Zuljfi Merdža smatra da će, ukoliko se ne postigne rešenje, Skupština odlučiti o statusu:\n“Status se treba rešiti od 10. decembra. Ukoliko se do tada međunarodna trojka ne dogovori, svakako da će Kosovo samo preduzeti nešto i parlament će proglasiti nezavisnost.”\nPrema nezvaničnim podacima, na Kosovu živi oko 50.000 Bošnjaka, 40.000 Turaka i više od 30.000 Roma. Njihove političke stranke imaju 10 rezervisanih mesta u Skupštini, koja se raspodeljuju na osnovu dobijenih glasova. Jedno rezervisano ministarsko mesto u Vladi je namenjeno nesrpskim manjinama. Od predstojećih lokalnih i parlamentarnih izbora očekuju da dobiju zadovoljavajuću zastupljenost u opštinama u kojima žive, kao i na centralnom nivou. Predstavnik bošnjačke zajednice Džezair Murati:\n“Predstojeći izbori će biti jedna svojevrsna mobilizacija građana, da preko otvorenih lista sada možda i ličnosti u koje imaju najviše poverenja da im daju glas.”\nNa lokalnim i parlamentarnim izborima 17. novembra učestvuje 97 političkih subjekata. Glasaće se prema proporcionalnom sistemu sa otvorenim listama i uz neposredno glasanje za predsednika opštine. Tursku zajednicu će na izborima predstavljati Turska demokratska partija. Lider te stranke Mahir Jagdžilar se nada većem broju mesta u parlamentu i opštinskim vlastima:\n“Nadamo se uspehu, a to za nas znači veći broj poslaničkih mesta, bolja zastupljenost u opštinama a naročito u Prizenu, gde imamo kandidata za predsednika Opštine. Ako ovo uspemo, moći ćemo da bolje branimo svoja prava i interese.”\nPrema očekivanjima Hadži Merdže, predstojeći izbori bi trebalo da stvore bolje uslove za romsku zajednicu:\n“Romi će izaći na izbore, koji su važni jer se istovremeno biraju predsednik opštine, opštinska vlast i parlament.”\nU svakom slučaju, predstavnici bošnjačke, turske i romske zajednice očekuju da međunarodna zajednica i posle statusa bude prisutna na Kosovu, kako bi se u okviru rešenja garantovala i ostvarivala prava manjinskih zajednica. To je, prema oceni Muratija, potrebno zbog spefičnosti situacije u kojoj žive pripadnici nesrpskih manjina:\n“U tom smislu, mislim da će međunarodna zajednica posebno povesti računa o predstavnicima manjinskih zajednica pogotovu na nesrpske zajednice s obzirom na to da one nemaju ni matične države niti neki međunarodni lobi. Tako da smo mi živo zainteresovani da u okviru takvog rešenja bude održivog rešenja za naše zajednice.”\nPredstavnici bošnjačke, turske i romske zajednice u Skupštini Kosova kažu da se status Kosova treba rešiti u skladu sa voljom većinskog stanovništva a na osnovu plana izaslanika Martija Ahtisarija o nadgledanoj nezavisnosti. Predstavnici takozvanih nesrpskih manjina kažu da je sadašnje stanje neodrživo i da se mora rešiti status kako bi se pokrenuo ekonomski razvoj i samim tim ostanak zajednica. Kada su u pitanju izbori, oni kažu da očekuju veću zastupljenost na lokalnom i centralnom nivou, kako bi nastavili da se zalažu za prava svojih zajednica.


Nacionalni savet Slovaka obradovao poklonima učenike petog razreda osnovne škole u Laliću – Moji Odzaci App\nPravo na obrazovanje na njihovom jeziku država Srbija garantuje pripadnicima slovačke nacionalne manjine, a Nacionalni savet Slovaka pomaže decu koja se školuju na maternjem jeziku i tako čuvaju svoju tradiciju i kulturu, izjavila je predsednica Saveta Libuška Lakatoš tokom posete osnovnoj školi u Laliću u kojoj se nastava odvija dvojezično, na srpskom i slovačkom jeziku.\n– Mi se obrazujemo na maternjem jeziku, informišemo na maternjem jeziku i imamo mogućnost da čuvamo tradiciju i kulturu. Naravno, da to zavisi od nas samih, ali isto tako treba da smo zahvalni i našem bratskom narodu, većinskom stanovništvu koje poštuje te naše potrebe i podržava nas u tome da se obrazujemo na našem maternjem jeziku i da čuvamo svoju kulturu i tradiciju. Na kraju krajeva to je i lepota življenja u Vojvodini i u našoj Srbiji – kazala je Lakatoš.\nNacionalni savet slovačke nacionalne manjine pomaže decu koja se školuju na maternjem jeziku i nastavnike koji rade u školama u kojima se obrazuje na slovačkom jeziku. Nacionalni savet je tako i ove godine izdvojio sredstva zajedno sa Kancelarijom za Slovake u dijaspori kako bi obradovao učenike petog razreda u školama koje vrše obrazovni proces na slovačkom jeziku.\n– Poklonićemo svim petacima skromne poklone kako bi ih motivisali i pokazali da Nacionalni savet misli na njih. U koordinaciji sa Maticom slovačkom u Srbiji koja je podelila prigodne poklone, torbe i školski pribor za prvačiće, Nacionalni savet je to uradio za učenike petog razreda – istakla je Libuška Lakatoš, predsednica Nacionalnog saveta slovačke nacionalne manjine.\nŠkolskom priboru i drugim poklonima koje su dobili od Nacionalnog saveta slovačke nacionalne manjine obradovali su se i učenici petog razreda OŠ “Nestor Žučni” u Laliću. U toj školi slovačka deca nastavu slušaju na maternjem jeziku, dok ostali učenici imaju mogućnost da pohađaju časove slovačkog jezika sa elementima nacionalne kulture.\n– Saradnja sa Nacionalnim savetom slovačke nacionalne manjine je jako značajna u formiranju malih odeljenja u malim sredinama, u obrazovanju na maternjem jeziku i značajna je pomoć koju dobijamo u vidu podele udžbenika i školskog pribora. Nacionalni savet takođe organizuje škole u prirodi i uključuje i našu školu i to je lep način da se naši učenici upoznaju sa krajem svojih predaka – kaže Ankica Benka, direktorica OŠ “Nestor Žučni” Lalić i napominje da se i ovom akcijom nastavlja uspešna saradnja škole sa Nacionalnim savetom Slovaka.\nU delegaciji Nacionalnog saveta slovačke nacionalne manjine koja je danas posetila osnovnu školu u Laliću i uručila poklone učenicima petog razreda bili su i koordinatorka za obrazovanje Svetlana Zolnjan i član Saveta Juraj Suđi.\nNacionalni savet je obezbedio poklone za ukupno 302 učenika petog razreda u 17 osnovnih škola u kojima se nastava odvija na slovačkom jeziku.\nPraznik Dan srpskog jedinstva, slobode i nacionalne zastave\nKamagra sakrivena u švercovanim patikama


Nezaposlenost sve manja | Srpska dijaspora | Vesti iz dijaspore i o dijaspori\nNaslovna Dijaspora Nezaposlenost sve manja\nViša ekonomistkinja investicione kuće AMP Capital, Diana Mauzina je rekla da je 93 odsto radnih mesta, koja su izgubljena tokom prvog talasa pandemije virusa korona, u aprilu i maju, sada oporavljeno i vraćeno na tržište rada.\nPrema njenim rečima, SAD je, za razliku od Australije, uspela da oporavi svega 56 odsto radnih mesta koja su izgubljena u toku panedmije.\nPored rasta zaposlenosti došlo je do povećanja broja zaposlenih s punim radnim vremenom, tako da je zabeležen pad zaposlenosti sa skraćenim radnim vremenom. Procenjuje se da je došlo do pada zaposlenosti sa skraćenim radnim vremenom na nivo koji je niži čak i od pred-pandemijskog – na 8,1 odsto.\nMeđutim, ovo još ne znači da je do posla u Australiji lako doći. Agencije za zapošljavanje kažu da se dešava da se preko 100 kandidata javi za jedno radno mesto, a za pojedine poziije i preko 200 kandidata. Istina, među kandidatima je često i veliki broj radnika koji imaju zaposlenje i pokušavaju da promene struku ili radno mesto.\nU ovom momentu, naročito veliki broj kandidata je za administrativne i računovodstvene pozicije, ali su i nekvalifikovani radnici u aktivnoj potrazi za poslom.\nAzijsko-pacifički ekonomista sajta za zapošljavanje “Indeed”, Kalam Pikerin je mišljenja da će ovi pozitivni podaci dati Saveznoj vladi više samopouzdanja da može da trajno ukloni Jobkeeper program kada bude istekao krajem marta, ali i da istovremeno povuče Jobseeker bez dovođenja države do ekonomskog kolapsa.\nPikerin smatra da ekonomski oporavak napreduje brže nego što se prvobitno očekivalo, s tim da to neće promeniti monetarnu politiku i rekordno niske kamatne stope. S druge strane, Pikerin ističe da vlada treba da bude zabrinuta zbog toga što je rast radnih mesta bio u velikoj meri koncentrisan u Viktoriji, koja je sada nadmašila nacionalni trend oporavka radnih mesta.\nU ovom trenutku, zaposlenost u Viktoriji je svega 0,4 odsto ispod vrhunca koji je zabeležen pre krize, dok je u ostatku Australije taj prosek na 0,5 odsto.\nJoš jedno područje zabrinutosti je nezaposlenost mladih, koja je i dalje visoka i iznosi 13,9 odsto, dok je učešće omladine u ukupnoj radnoj snazi Australije opala za 0,2 odsto.\nBroj radnih sati je takođe opao za 4,9 odsto na sezonski prilagođenoj osnovi.\nPreti zastoj oporavka\nStručnjaci smatraju da bi moglo da dođe do zastoja ekonomskog oporavka kada se rast u Viktoriji zaustavi.\n– Zaposlenost je zapravo pala u ostatku Australije. Stoga je ponovno otvaranje viktorijanske ekonomije glavni pokretač januarskog povećanja zaposlenosti – naglasio je ekonomista Kalam Pikerin.\nOn je dodao da nedostatak zamaha u drugim delovima države potencijalno može da bude razlog za zabrinutost, jer ukazuje da će se ukupan oporavak znatno usporiti kada se smanji uticaj ponovnog otvaranja Viktorije.\nDECEMBAR 2020. JANUAR 2021. RAZLIKA\nBroj zaposlenih 12,910.800 12,939.900 29.100\nBroj nezaposlenih 912.000 877.600 34.300\nStopa nezaposlenosti 6,6% 6,4% -0,2%\nUkupan broj radnih sati 1,753 milijarde 1,677 milijardi -86 miliona\n* Zvanični podaci Australijskog biroa za statistiku (ABS)\nЧланак Nezaposlenost sve manja се појављује прво на Vesti online.


RTCG - Radio Televizija Crne Gore - Nacionalni javni servis :: Fudbal :: Budućnost, Rudar i Bokelj mogu u Evropu\nDOBILI LICENCE 26. 05. 2016. 10:30 >> 10:15 0\nBudućnost, Rudar i Bokelj mogu u Evropu\nFudbalski klubovi Budućnost, Rudar i Bokelj dobili su licence za takmičenje u evropskim kupovima naredne sezone, nakon što su usvojene njihove žalbe na raniju odluku Komisije za licenciranje klubova Fudbalskog saveza Crne Gore.\nBudućnost, Rudar i Bokelj nijesu u prvom krugu dobili licence za UEFA takmičenja.\nMeđutim, Komisija za žalbe FSCG je usvopjila njihove žalbe i izdala im licence, tako da će sva četiri kluba koja su kroz ligaško u Kup takmičenje izborili Evropu moći da nastupe na međunarodnoj sceni.\nU prvostepenom postupku licencu za Uefina takmičenja dobili su novi šampion Crne Gore Mladost i Sutjeska, koja na kraju nije izborila Evropu, pošto je šampionat završila na petom mjestu.\n"Klubovi koji učestvuju u klupskim takmičenjima u organizaciji Evropske fudbalske asocijacije biće pod njenim stalnim nadzorom u okviru sistema finansijskog fer-pleja (finansijski monitoring klubova). U skladu sa tim, klubovi će do 15.jula morati da dokažu da i dalje redovno izvršavaju svoje obaveze prema zaposlenima i prema državnim organima", navodi se na sajtu FSCG-a.\nŠampion Mladost igraće u 2. kolu kvalifikacijama za Ligu šampiona, dok će drugoplasirana Budućnost, trećeplasirani Rudar i četvrtoplasirani Bokelj početi evropska takmičenja od 1. kola kvalifikacija za Ligu Evrope.\nFSCG FK Budućnost FK Bokelj fk rudar\nBudućnost i Zeta na evropskoj sceni\nBurić potvrdio da odlazi na kraju mjeseca


Zaključci sjednice Predsjedništva SDA - Stranka Demokratske Akcije Gradski Odbor Tuzla\nBy admin Vijesti Komentari isključeni za Zaključci sjednice Predsjedništva SDA\nNa sjednici Predsjedništva SDA analiziran je stepen realizacije predizborne platforme SDA koja je većinom pretočena u Reformsku agendu. Prezentiran je, također, i program 100 strateških projekata za BiH i Federaciju BiH.\nSDA smatra da predaju Aplikacije za članstvo u EU treba učiniti kredibilnom kroz hitno usvajanje Koordinacionog mehanizma koji bi bio prilagođen Sporazumu o stabilizaciji i pridruživanju, kao i odlukama Vijeća i Odbora za stabilizaciju i pridruživanje. Mehanizam mora biti funkcionalan i baziran na Ustavu BiH i podjeli nadležnosti u skladu sa Ustavom.\nPredsjedništvo SDA najoštrije osuđuje sve učestalije napade na Bošnjake povratnike, njihovu imovinu i vjerske objekte u RS. Zahtijevamo da se što prije otkriju počinioci napada na „Atik” džamiju u Janji 07. januara 2016.godine. Također, od nadležnih organa zahtijevamo da se što prije otkriju i sankcioniraju počinioci napada na džamiju na Palama koji se desio 15.janura ove godine.


Svjetska zdravstvena organizacija (WHO) proglasila je globalno vanredno stanje zbog jednogodišnje epidemije ebole u Demokratskoj…\nFirma “Metalac” iz Trebinja, nekada jedno od nauspješnijih preduzeća i simbol ovog grada, više ne…\nDa li će BiH ispuniti zahtjeve Energetske zajednice?\nFederacija BiH nije napravila nijedan korak prema usvajanju zakona o regulatoru električne energije i prirodnog…\nPočela je sezona godišnjih odmora, gužve na granicama sve su veće. Za sve koji planiraju…\nDenijal Tulumović iz SDA izabran je za mandatara za sastav Vlade TK. U svom obraćanju, novoizabrani mandatar obećao je formiranje kantonalne Vlade za 10 dana.\nZašto je Dodik pokrenuo mehanizam zaštite vitalnog nacionalnog interesa?\nZaštitu vitalnog nacionalnog interesa, prvi put u novom sazivu, pokrenuo je predsjedavajući Predsjedništva BiH Milorad Dodik, zbog zaključka hrvatskog i bošnjačkog člana Predsjedništva kojim se Hrvatsku poziva da zaustavi izgradnju mosta Pelješac. Posebna sjednica Narodne skupštine Republike Srspke o ovom pitanju, na Dodikov zahtjev, biće održana sutra.\nBez obzira na to što biskupi upozoravaju na probleme zbog neformiranja vlasti i dalje smo svjedoci stalnih prepirki političkih partnera, čekajući na to ko će kome popustiti. I dalje nema naznaka kada će vlast biti formirana.\nBosanskohercegovački teniser Damir Džumhur nije se uspio plasirati u četvrtfinale ATP turnira serije 250 u…


Srbija i Grčka traže rešenje problema plaćenih turističkih aranžmana - News - Turistički svet\nSrbija i Grčka traže rešenje problema plaćenih turističkih aranžmana\nPotrebno omogućiti vlasnicima srpskih turističkih agencija ili njihovim predstavnicima ulazak u Grčku radi dogovora sa poslovnim partnerima u vezi sa plaćenim turističkim aranžmanima, složili su se srpska ministarka trgovine, turizma i telekomunikacija i ambasador Grčke u Srbiji.\nGrčki ambasador u Srbiji, Jorgos Đakofotakis, poručio je da će učiniti sve što je u njegovoj moći da se ovaj problem uspešno i u što kraćem roku reši, i to na osnovu spiska vlasnika agencija kojima je potrebno odobrenje za ulazak u Grčku, koje će resorno ministarstvo dostaviti, piše novinska agencija Beta.\nAleksandar Senčić, direktor udruženja YUTA, izjavio je još u septembru da su agencije prebacile novac grčkim partnerima, a da gotovo ništa od aranžmana nije realizovano, te da Grci sve češće pominju da će sredstva vratiti tek 2022. godine bez obaveze da plaćene aranžmane odrade 2021. godine.\nSrpska ministarka, Tatjana Matić, predložila je protokol o saradnji sa grčkim turističkim sektorom na osnovu kojeg bi ubuduće bila organizovana komunikacija dve zemlje u odnosu na posledice pandemijske krize.\n“Ovakve situacije nisu dobre ni za Srbiju ni za Grčku. Sada kada smo veoma zabrinuti za zdravlje i bezbednost ljudi moramo istovremeno da mislimo i na ljude koji zavise od turizma, čiji su to biznisi i način da održe svoje porodice”, naglasila je ministarka.\nNa sastanku je dogovoreno da se dalje radi na smanjenju cene rominga, odnosno nastave procedure u vezi sa Memorandumom o saradnji u oblasti telekomunikacija između dve zemlje, saopštilo je Ministarstvo trgovine, turizma i telekomunikacija.\nPodsećamo, trenutno nije moguć ulaz srpskim državljanima u Grčku, a grčki parlament ratifikovao je početkom septembra sporazum sa Srbijom kojim će obe zemlje sarađivati na polju turizma koji je potpisan još 2017. godine, a Srbija ga je ratifikovala 2018. godine.


Rakete čuvaju voćnjake i usjeve\n“Protivgradna preventiva Republike Srpske” spremno je ušla u sezonu, a poljoprivredna proizvodnja bez raketa koje rastjeruju gradonosne oblake, kažu proizvođači, bila bi nezamisliva.\nU sezonu odbrane od grada, koja je počela 15. aprila i trajaće do 15. oktobra, preduzeće "Protivgradna preventiva RS" je ušlo sa 2.915 raketa za zaštitu više od 1,2 miliona hektara poljoprivredne proizvodnje.\nDirektor ovog preduzeća Tihomir Dejanović istakao je da je u sistemu više od 30 lokalnih uprava iz RS, kao i Gradačac iz FBiH, te Brčko distrikt koji je u postupku provođenja tenderske procedure za uslugu protivgradne zaštite.\n- Do juna se planira uvođenje u sistem kompletnog zapadnog dijela Republike Srpske, za što smo obezbijedili vlastita sredstva, a to su opštine Mrkonjić Grad, Ribnik, Šipovo i Kneževo, na kojima postoji razvijena poljoprivredna proizvodnja i sa čijeg terena će biti pokrivene i manje, njima susjedne opštine - najavio je Dejanović. Dodao da je ovo preduzeće, uz pomoć Vlade RS i Ministarstva poljoprivrede, šumarstva i vodoprivrede, kroz sredstva za modernizaciju sistema, omogućilo pokrivanje cijele Srpske sistemom protivgradne zaštite.\n- Tu lokalne uprave snose samo dio troškova rada u sezoni, dok su cjelokupna tehnika, lanseri, sistem veza i komunikacija, te radarska tehnika, kao i protivgradne rakete već obezbijeđene i plaćene - kaže Dejanović. Prema njegovim riječima, u lokalnim upravama je u sistemu za rad spremno više od 200 klasičnih protivgradnih stanica sa strijelcima, 80 automatskih stanica koje rade nezavisno od ljudskih posada i 35 prizemnih generatora srebro jodida.\nPoljoprivredni proizvođači kažu da je protigradna zaštita do sada bila na zadovoljavajućem nivou, te da su, zahvaljujući tome, štete od grada bile zanemarive.\nVoćar iz Gradiške Mirko Pjanić istakao je da je protivgradna zaštita od velikog značaja za poljoprivrednike u Srpskoj, s obzirom na česte klimatske promjene.\n- Prethodnih godina protivgradna zaštita bila je zaista efikasna i spriječila milionske štete - kazao je Pjanić.\nSa njim se slaže i poljoprivredni proizvođač iz Sovljaka Miladin Malešević koji kaže da je prošle godine grad za vrijeme berbe nanio štetu, koja bi bila mnogo veća da nije bilo raketa.\n- Protivgradna zaštita znači mnogo i bez toga ništa ne bismo mogli uraditi - kazao je Malešević.\nCentar u Bijeljini\nKao jednu od novina u ovogodišnjoj protivgradnoj sezoni, Tihomir Dejanović je izdvojio tehnički prijem i puštanje u rad Područnog protivgradnog centra u Bijeljini, što je završeno u novembru 2020. godine.\n- Angažovan je potreban broj lica za njegovo održavanje, dežurstvo te razvoženje protivgradnih raketa u području koje Centar pokriva. U toku je obuka ljudstva za tehničko održavanje i polaganje ADR dozvola, što je preduslov za dalju obuku u operativnom radu i zaokruživanje predviđenih poslova - kazao je Dejanović.


Biznis Centar - O nama\nUdruženje/udruga privrednika „Biznis centar“ jelah-Tešanj je organizacija nevladinog i neprofitnog karaktera koja okuplja preko 140 uspješnih kompanija i obrtnika. Osnovano davne 2002.godine, inicijativom nekolicine privrednika, Udruženje se profilisalo kao vrlo pouzdan i bitan sudionik u stvaranju pozitivnog poslovnog ambijenta, kako za svoje članice, tako i za sve privredne subjekte na područje općine Tešanj.\nUdruženje privrednika u svom radu, od osnivanja do danas bilježi mnogobrojne aktivnosti i projekte, a u narednim tačkama izdvojene su najbitnije:\nUpravni odbor je na sjednici od 14. 05. 2007. godine, razmatrao pitanje visine članarine, te donio Odluku o korigovanju iste (koja je i danas na snazi) i to:\n- privredni subjekti pravnog statusa d.o.o. i d.d., plaćat će 10,00 KM mjesečno ili 120,00 KM na godišnjem nivou, i\n- ostali privredni subjekti pravnog statusa SZR, STR, SUR i sl., 5,00 KM mjesečno ili 60,00 KM na godišnjem nivou.\nUspješno je organizovano educiranje i pologanje menadžera i vozača za učešće u međunarodnom drumskom saobraćaju (CPC diploma), sa „Ecos“ Sarajevo. ⎫ Redovno su razmatrani materijali i davane primjedbe, prijedlozi i sugestije Općinskim organima po pitanju uslova privređivanja, izrade regulacionih planova, posebno industrijsko-poslovnih zona.\nUveliko smo doprinijeli realizovanju ideje Općinskog načelnika, na pokretanju funkciji izletišta Kiseljak.\nUz podršku lokalne zajednice i članova Udruženja, uspješno se svake godine organizuje privredna manifestacija/sajam, kroz koji se želi pozitivno utjecati na privredni razvitak i stvaranje pozitivne poduzetničke klime, na povećanje konkurentnosti privrednog sektora, na bolje međusobno povezivanje privrednih subjekata, na intenziviranje promocije privrede, na privlačenje ulaganja, kao i na stvaranje jasne spoznaje o vlastitim (tradicionalnim i savremenim) snagama i privrednim vrijednostima.\nPutem naših članova redovito se uključujemo u humanitarne akcije, a navest ćemo samo neke od njih:\n10.000.- KM, JU Opća bolnica Tešanj, za nabavku mamograf aparata,\n62.700.- KM, ugroženom stanovništvu usljed poplava koje su zadesile cijelu Bosnu i Hercegovinu i region u 2014.godini, te pomoć privrednim subjektima- članovima Udruženja čiji su proizvodni pogoni oštećeni ili u potpunosti uništeni u poplavama,\nPomoć porodicama nastradalih radnika komapnije FAMUS GRADNJA 3 d.o.o. u iznosu od 3.150,00 KM\n11.04.2013.godine, na ceremoniji svečanog otvorenja 9.Sajma privrede "BIZNIS 2013" Tešanj, pristupili smo Udruženju poslodavaca Federacije BiH, i time stekli mogućnost da efikasnije i snažnije utičemo na sve nivoe vlasti kako bi obezbijedili što povoljnije uslove privređivanja. Shodno tome, Udruženje je aktivno učestvovalo u donošenju adekvatnih zakonskih propisa bitnih za rad i poslovanje privrednih subjekata, a u sklopu Ekonomske reformske agende Vlade FBiH. Svojim angažmanom, a putem delegiranih članova u Upravni odbor Udruženja poslodavaca FBiH, Udruženje je aktivno učestvovalo i u donošenju adekvatnih zakonskih rješenja koja se tiču radnopravnog zakonodavstva.\nUdruženje privrednika je u 2015.godini potpisalo Sporazum o međusobnoj saradnji sa Privrednom/Gospodarskom komorom Federacije BiH, koji je prvi ovakvog tipa, a koji treba da doprinese stvaranju boljih poslovnih prilika za sve privredne subjekte sa područja općine Tešanj.\nUdruženje privrednika je ostvarilo još mnoge, značajne rezultate, i svakim danom težimo da našim članicama i svim privrednim subjektima na području općine Tešanj obezbijedimo što povoljnije uslove poslovanja i privređivanja. Očekujući odobravanje za učinjeno i podršku za budući rad, zahvaljujemo se, a istovremeno Vas pozivamo da nam se pridružite kao novi član.


Persijski jezik - Versus\nPersijski jezik - sudski\nIranci svoj zvanični jezik zovu farsi, a srodne grane persijskog su\njezici koji se govore na teritoriji Avganistana i Tadžikistana …\nDovoljan je samo jedan pogled na tekst naspisan na persijskom jeziku, pa da bude jasno koliko je specifičan posao prevoda sa persijskog na srpski, a pogotovo sa srpskog na persijski.\nUkoliko morate da ispunite tražene obaveze, ili želite da svoje poruke poslovne, promotivne ili lične prirode uputite na persijskom, ili pak najrazličitija dokumenta sa persijskog jezika prevedete na sprski, stojimo vam na raspolaganju.\nPersijski jezik je dobio ime po oblasti Persija, koja se prostirala, uglavnom, na teritoriji današnjeg Irana. Naziv regiji i jeziku dali su stranci, Iranci svoj zvanični jezik zovu farsi, a srodne grane persijskog su jezici koji se govore na teritoriji Avganistana i Tadžikistana. Usluge sudskog tumača za persijski jezik biće vam potrebne za sve zvanične transakcije u navedenom regionu, od školovanja do poslovanja, pa prikupite tražene dokumante i pozovite nas.\nNaši sudski tumači prevešće i overiti pečatom sve što zahtevate, u nakraćem roku. Kako bismo dodatno ubrzali proces, spremni smo da prihvatimo vaše dokumente poslate kurirskom službom, i vratimo vam ih, prevedene i overene, na isti način. Ukoliko ste u Beogradu, dođite u naše kancelarije na Novom Beogradu. Imajte u vidu da su ovlašćeni sudski tumači za persijski jezik retki i da ćete posao završiti na najbolji mogući način ako nam se, bez oklevanja, obratite.\nDovoljan je samo jedan pogled na tekst ispisan na persijskom jeziku, pa da bude jasno koliko je specifičan posao prevoda sa persijskog na srpski, ali i većinu drugih jezika. Alfabet je modifikovani arapski, sa dodatkom četiri znaka za zvukove koji u u arapskom ne postoje. Literatura na persijskom jeziku svrstava se u bisere svetske književnosti, a prate je savremeni naučni, istorijski i obrazovni tekstovi, film i kulturna dostignuća. Ako, pored stručnih sadržaja, imate potrebu da sa persijskog prevedete lične ili poslovne dokumente, ugovore, uputstva, ponude, korespondenciju, sadržaje elektronskih, marketing i drugih prezentacija, obratite nam se.\nSa persijskog na srpski prevodimo i usmeno, simultano i konsekutivno. Ukoliko imate konferenciju, seminar ili skup na kojem očekujete govornike persijskog, odnosno farsija, pozovite nas. Pomoći ćemo vam oko organizacije i pružiti kompletnu tehničku podršku postavljanjem mikrofona, slušalica, video bimova, prevodilačkih štandova, koje agencija Versus poseduje i nudi za ovakve prilike.\nIako je jedan od najstarijih jezika na svetu koji je i danas u upotrebi, persijski se, zbog svojih osobenosti, retko uči van granica matičnog regiona. Samim tim i prevodioci sa srpskog na persijski su retki, posebno oni dobri. Činjenice da je persijski lakši od arapskog, da pripada grupi indo-evropskih jezika, da ima jednostavniju gramatiku od mnogih jezika koji se masovno uče… neće vam mnogo pomoći ako jezik ne poznajete. Ukoliko morate da ispunite tražene obaveze, ili želite da svoje poruke poslovne, promotivne i lične prirode uputite na persijskom, što vam preporučujemo, prevod mora da bude savršen. Pozovite nas.\nPrevodioci agencije Versus imaju dugogodišnje radno iskustvo pisanog i govornog persijskog, mnogo znanja iz svih oblasti u kojima se javljaju nedoumice, poznavanje kulturnih normi, pravila i običaja regiona, i odgovornost da vam isporuče, u svakom trenutku, izuzetnu uslugu prevoda.


FK BIP: Nagrade za najbolje - Ozonpress :: internet portal\nTag: FK BIP, nagrade, najbolji\nFudbalski klub BIP, ravno deceniju u radu sa mladjim kategorijama, na svečanosti u Gradskoj bašti, u prisustvu brojnih prijatelja, nagradio je najbolje u 2017. godini.\nAko bi se u najkraćem opisao sistem funksionisanja FK BIP, klub koji uz porodičnu atmosferu omogućava deci da se bave sportom i igraju fudbal, a ljude koji su u klubu pre svega veže prijateljstvo.\nNenad Stanković i Žarko Vukajlović\nNajzaslužnijima su uručene plakete i priznanja, gde domaćin Nenad Stanković, predsednik kluba, nije zaboravio Pudjija, Micka, Gaga, Darka, Mića, Neška, Zoca, Keksa, Mirka, Pecu, Gorana, Aca, Jakšu, Prća, Dejana, Ivana, Bobana, Sloba i naravno igrače.\nVeljk Kijevčanin i Nenad Stanković\nOve godine priznenje za najuspešnjijeg golmana našlo se u rukama Vukajlović Žarka, za najboljeg igrača omladinske selekcije proglašen je Pavlović Vladan, za najboljeg igrača kadetske selekcije Djoković Luka, za najigrača u protekloj deceniji proglašen je Kijevčanin Veljko, za najboljeg trenera Marušić Milutin i posebno priznanje za prvog klupskog reprezentativca Uroša Milovanovića.\nUroš Milovanović (sa peharom)\nSvi su bili jedinstvenog stava, da je klub uspešno završio godinu, pre svega potpisom ugovora o poslovnoj-tehničkoj saradnji sa fudbalskim klubom „Kinder“, omogućio da se ne mora plašiti za budućnost.\nMilutin Marušić i Nenad Stanković\nNaredna 2018. godina biće godina velikih jubileja, 40 godina kluba u kojoj će se igrati 10-ti po redu memorijalni turnir “ Jovan Gojković – Cune i Vladimir Tokovic – Toko“, obavezuje ove ljude da na najbolji nacin, kao sto su i navikli fudbalsku javnost, reprezentuju svoj klub.


Beta 22. avgusta 2019. 09:05\nDnevne novine na naslovnim stranama izdanja za 22. avgust, pišu o susretu predsednika Srbije Aleksandra Vučića i američkog državnog sekretara Majka Pompea, privodjenju tužiteljke Katice Janeve u aferi „Reket“ koja potresa Severnu Makedoniju i o drugim temama.\nALO – Pod naslovom „Niko neće da studira poljoprivredu“ list piše o drugom upisnom roku na fakultetima.\nBLIC – „Po Kosovu se slobodno kreće 250 džihadista“ list piše o upozorenju američkih bezbednjaka na terorističku pretnju Zapadnom Balkanu.\nVEČERNJE NOVOSTI – „Padaju takse, dijalog već u decembru“ o susretu predsednika Srbije sa američkim državnim sekretarom Majklom Pompeom.\nDANAS – „Moguće da je Bler ugovorio susret“ list piše o sastanku Vučića i Majkla Pompea u Njujorku. Predsednik Narodne stranke Vuk Jeremić za taj list „Ko prihvati ove izborne uslove, pristaje na nasilje“.\nINFORMER – Pod naslovom „Amerika uslovno za podelu“, list piše o sastanku predsednika Srbije Aleksandra Vučića i američkog državnog sekretara Majkla Pompea.\nKURIR – Tekst „Crkva upozorila vernike joga je džavolja rabota!“ o neobičnom obavešenju parohije Gornjokoviljske. „Tramp: „Srbija neće biti ponižena“, o susretu predsednika Srbije Aleksandra Vučića sa američkim predstavnicima.\nSRPSKI TELEGRAF – List donosi analizu sastanka predsednika Srbije Aleksandra Vučića sa američkim državnim sekretarom Majklom Pompeom, šefa srpske diplomatije Ivice Dačića, pod naslovom „Uz Srbiju su Tramp, Bolton, Pens i Pompeo“.\nPOLITIKA – „Pritvorena tužiteljka Katica Janeva“ o hapšenjima u aferi „Reket“ u Severnoj Makedoniji. „‘Vožd Karadjordje’ digao na bunu kragujevačku opoziciju“. list piše o najavljenoj izgradnji novog auto-puta „Vožd Karadjordje“.


“Zeleno svetlo” za ruske milione – Indeks Vesti – Najvažnije vesti iz Srbije i regiona\nNaslovna > Regioni > Republika Srpska > “Zeleno svetlo” za ruske milione\nSARAJEVO – Sporazum između Saveta ministara BiH i ruske vlade o klirinškom dugu Rusije prema BiH od 125.157.834 dolara dobio je “zeleno svetlo” Komisije za spoljne poslove Predstavničkog doma Parlamentarne skupštine BiH koja ga je uputila Predstavničkom domu na davanje saglasnosti.\nMinistar finansija i trezora BiH Vjekoslav Bevanda i zamenik ministra finansija Ruske Federacije Sergej Storčak potpisali su 21. marta u Moskvi Sporazum o regulisanju obaveza bivšeg SSSR prema BiH, prema kojem će BiH biti isplaćeno 125.157.834 američka dolara. Dogovoreno je da će sredstva biti raspoređena tako što će Federacija BiH dobiti 58 odsto, ili 72.591.543 dolara, Republika Srpska 29 odsto, ili 36.295.771 dolar, institucije BiH deset odsto, ili 12.515.783 dolara i Brčko distrikt tri odsto, ili 3.754.735 dolara.\nBosna i Hercegovina je, inače, jedina zemlja iz bivše Jugoslavije kojoj još nije isplaćen takozvani klirinški dug, ali je istovremeno i jedina zemlja bivše SFRJ kojoj će dug biti isplaćen u gotovini a ne u robi.\nMILIONI dolara iz Rusije uglavnom su uračunati u budžete za ovu godinu. Dok su vlasti Republike Srpske još ranije rekle da će njime biti isplaćen novac za podsticaje poljoprivrednicima, zajedničke institucije BiH ova sredstva su planirale za kupovinu ili izgradnju objekata za smeštaj institucija BiH.\nVoće i povrće može u Rusiju\nLuka Petrović: Nije glas, već opstanak\nCIK BiH neće dostaviti biračke spiskove Republici Srpskoj


Izvor: B92, 18.Jun.2021, 07:38\nVranje -- Srpska napredna stranka postoji zbog Srbije i njenih građana, a ne obratno, rekao je danas potpredsednik GO SNS Aleksandar Šapić.\nOn je sastanku Okružnog odbora SNS Pčinjskog okruga u Vranju, održanom u četvrtak, rekao da će SNS će biti jača i snažnija ako Srbija bude snažnija.\nOn je dodao da će se truditi da >> Pročitaj celu vest na sajtu B92 << tokom sledećih mesec i po dana obidje celu Srbiju kako bi se upoznao sa ljudima u mesnim odborima stranke i dao svoj doprinos.\nOn je kazao da takodje treba raditi na medjusobnom uvažavanju i pružanju nesebične pomoći, čak i onima koji ne glasaju za SNS jer, kako je rekao, na taj način pokazujemo da razumemo sve svoje građane.\nJužneVesti.com: Potpredsednik SNS-a Šapić ne zna ništa o menjanju poverenika na jugu, kaže to je pitanje za Glišića\nRadio Televizija Vojvodine: Šapić: SNS postoji zbog Srbije i njenih građana